Loreak, oroitzaren lekukoak »\nSantu Guztietan hilerriak apaintzeko ohiturak bizi-bizi dirau. Horren lekuko izaten da Ordiziako azoka. Lorezaleek esku bete lan izan ohi dute gau eta egun eskariei aurre hartzeko. Atzokoan, ondo saltzeaz gain, enkarguak ere hartzen ari ziren. Azken urteetan hilerrietara zuzenean eramaten hasi dira lore saltzaileek aurrez egindako eskaera tokian bertan utziz, horrela eguraldiak eragin ditzakeen kalteei aurre egiten zaie. Loreetan aukera asko zabaldu da azken urteetan, eta baita aurkezpen modua ere; portzenalazko ontzitxoetan propio nitxoeetarako pentsatuak, edota lorontzi borobil nahiz luzeetan hilobi gainetan jartzeko egokiagoak. Duen aurrekontuaren araberako hauta egin dezake norberak; lore klasikotzat har daiteken krisantemotik (12 euroan), lore moztuekin egindako zentroetaraino (85 euroan). Aparte neguko loreak diren eta astero eros daitezkeen azalea, ziklamen, pentsamentu… edota lore sortak dozenaka krabelin, gladiolo, larrosa ala nahasiz zentroetan prestatuak. Produktu berriak Loreetan ez ezik, jatekoetan ere izan zen nobedaderik. Lehen kiwiak salgai ziren 3 eta 3,5 euroan kiloa, eta baita lehen nafar-intxaur handiak ere 6-7 euroan. Bestalde, urria badoa eta onddo bilatzaileek etsia hartzen ari direneko susmoa hartu dugu: «Aurten jai dugu!». Izan ere, astea joan astea etorri aukera eta kopurua azken urte hauetako murritzena gertatzen ari da, bai kanpotik ekarritakoen artean eta zer esanik ez bertakoetan. Atzo ere hiru kilo onddo eta […]\nAmaia Agirre: «Daukadan mailara hurbildu eta nire burua kontrolatzen asmatu nahi dut» »\nHelduekin nahiz haurrekin ibiltzen da bertsotan Amaia Agirre (Villabona, 1977), irakasle moduan. Ikasle gazteenekin zegoela hartu du tarte bat, Tolosaldeko eta Leitzaldeko Hitza egunkariaren galderei erantzuteko. Gipuzkoako Bertsolari Txapelketaren final laurdenetarako txartela Andoainen lortu zuen billabonatarrak. Finalerako hiru geltoki gelditzen zaizkio oraindik, eta lehena, etzikoa izango da. Hondarrabiko saioan Aitor Sarriegi, Alaia Martin, Iñigo Izagirre, Nahikari Gabilondo eta Haritz Casabalekin ariko da bertsotan. Lehenak aurre egingo du, eta besteek puntuei begira egon beharko dute. Final laurdenetako hirugarren saioa Jostaldi pilotalekuan izango da, 17:30ean. Sarrerak salgai daude www.gpuntua.com web gunean, 10 eurotan arruntak eta 5 eurotan 16 urtetik beherakoentzat. Hondarribiko geltokitik hurrengo geltokira joateko nola ikusten duzu zure burua? Ilusioz, eta era berean beldurrez nago. Aurreko saioetan maila handiko bertsolariak ezinean eta sufritzen ikusi ditugu, eta horrek zer pentsatua ematen du; zuri gauza berbera gerta dakizulako. Hala ere txapelketaren trenean igo eta aurrera jarraitu nahi dut. Aitor Sarriegi, Alaia Martin… osagai ederreko saioa dirudi larunbatekoak. Seikotea erakargarria zait. Ikusiko da gero zer egiteko gai garen. Kantukideak ezagunak eta gertukoak ditut, eta bakoitzak beretik ahal duen gehiena emateko modua izaten badu, saio ona aterako da. Saiotik saiora beti bezala puntuazioetan gora-beherak ikusten dira. Arlo honetan txapelketa nola ikusi duzu zuk? Final zortzirenetan […]\n«Gertatutakoa asimilatu eta egunerokotasunera bueltatzeko gogoa dugu» »\nUdan Mexikora egindako bidaia erabat aldrebestu zitzaien Eneritz Aizpurua eta Eluska Aierbe ataundarrei. Hainbat lagunekin batera irteera bat egiten ari zirela, auto istripua izan zuten. Aizpuruak ia bi aste pasa ditu ospitalean, eta ebakuntza egin eta gero bueltan da. Egoera hark eragindako zailtasun ekonomikoei aurre egiteko hainbat ekintza antolatzen ari dira orain Ataunen. Etxean zaudete, zailena pasata. Lasaitu al zarete? Eneritz Aizpurua: Egia esan, nik behintzat oraindik ez dut gertatu dena asimilatu. Duela bi aste iritsi nintzen, eta bisitak direla, bata eta beste, ez dut gertatu denaren kontzientziarik hartu. Eluska Aierbe: Denok izan dugu sentsazio hori. Nola gogoratzen duzue istripuaren momentu hura? Aierbe: Geldi, oso geldi, kamera geldian bezala. Aizpurua: Istripuko egun osoa pasa zen oso motel. Ni denarekin akordatzen naiz, eta istripua bera ere oso garbi gogoratzen dut. Aierbe: Ikusten genuen nora gindoazen, bagenekien jo egingo genuela, eta bi segundu izango ziren, baina oso motel pasa ziren. Horrelako egoera batean, kanpoko herrialde batean egonda, dena nahasiagoa izango zen. Nola bizi izan zenituzten aurreneko une haiek? Aizpurua: Bakoitza toki batera eraman gintuzten, eta aurreneko egunean behintzat, ez genuen elkarren berririk izan. Aierbe: Lehenengo gauean ez ziguten ezer esan, ez besteak non eta zer egoeratan zeuden. Hurrengo egunetan jakin genuen besteak […]\nGPSa erabiltzen erakutsiko dute Vasco de Campingen »\nAzaroaren 8an hasiko den ikastarorako izen ematea zabalik dago; gehienez 12 lagunek izango dute bertan parte hartzeko aukera\nGPS ikastaroa antolatu du Vasco de Camping mendi elkarteak aurten ere. Ikastaroa azaroaren 8an, 10ean eta 12an izango da, eta J…\nEstanda Ordizia liderra da, Errioxan irabazi eta gero »\nEstanda Ordizia areto futboleko taldea sailkapeneko lidertzan da, asteburuan Calceatense talde errioxarrari irabazi eta gero. Aurten ondo ari dira Iñaki Herasek eta Emilio Ortizek gidatzen duten taldeko neskak, eta asteburuan ere, joko on hori erakuts…\nAurrera egin du PSE-EEk eta Udal Gobernuak zerga eta tasekin lortutako akordioak »\nUdalbatzak aurrera atera ditu 2012ko urtarrilaren lehenengo egunetik indarrean egongo diren udal tasa eta zergak. PSE-EEk eta Udal Gobernuak aurreko astean lotutako akordioari esker, ez dute gaurko osoko bilkuran hitzartutakoa berresteko inongo eragozp…\nIluntasunetik haratago »\nAne Torresen ‘Sentimendu ilustratuak’ margo-bilduma azaroaren 18a arte ikusgai egongo da Loiola kultur etxean; artistaren lehen erakusketa da. Buruhezur batek gizakiaren izatearen zatirik barrenena irudika tzen du Ane Torresentzat (Loiola, 1990). Batzuentzat «ilun, beldurgarri edo tetrikoak» izan daitezke bere margoak, baina artistak aurreiritziak gainditu eta lehen begiratutik haratago joatera gonbidatzen du ikuslea. Bere lehen erakusketaren izena Sentimendu ilustratuak da eta Loiola kultur etxean ikusgai egongo da, azaroaren 18a arte. Astelehenetik ostiralera, 16:00etatik 20:30era bisita daiteke. Gertuko gaiak, ardatz «Nire artea sentitzen dudan horretan oinarritzen da; barruan daramatzadan sentimendu, ilusio eta ideiak materializatzen saiatzen naiz», azaldu du Torresek. Bere margoetan askotariko gaiak jorratzen ditu, baina batez ere barrenak astintzen dizkioten horiek ditu gustuko. Musika, esaterako, bere gai kuttunetako bat da; «niretzat musika oso berezia da, egunero entzuten dut; maite dut. Magia da; animatzen dit eta nire bidelaguna da». Horrez gain, oso bestelako gaiak ere landu ditu, eta horien artean, azpimarragarria da emakume, gizon zein haurrekiko tratu txarren inguruko margo seriea. «Albistegietan lau emakume bost egunetan hil direla ikustean hondoratu egiten naiz. Nire margoekin babesa eta egoera horietatik ateratzeko indarrak helarazi nahiko nizkieke». Margolan garaikideak Artistaren obra garaikidea da, eta margoa erakusketaren ardatza den arren, bestelako baliabideak ere erabili ditu. Honenbestez, […]\nAbenduan egin ohi duten azoka berezia igandean egingo dute, bedaiotarrek »\nAzkeneko urteetan abenduan egin izan duten Bedaioko Azoka, aurten aurreratzea pentsatu dute antolatzaileek. Urrira aurreratuz, neguko baldintza gogorrei aurre egin nahi diete. Eta garai honetan, baratzeek dituzten berezko aberastasunak eskaini nahi dituzte, azokan. Frontoian jarriko dituzte postuak goiz guztian zehar. Zugastibarrena, Etxeberri, Belarmuga, Jazku, Errota, Illorreta, Eskoletxe, Zumizketa, Gurbilla txiki, Gurbil haundi, Arrupe, Eletxe, Bitarte, Larrañeta eta Bedaio Barrena baserriek, hainbat jaki goxo, animali eta beraien baratz eta soroetan mimo handiz erein eta jasotako produktuak izango dituzte erakusgai eta erosgai. Ez da faltako, gaur egun hainbesteko fama hartu duten babarrunak. Baina babarrunez gain, onak eta gureak diren gaztak, taloak, odolkiak, mondejoak, ogiak, sagarrak,… izango dira. Animalien artean: zaldiak, ahuntzak, oiloak, untxiak, ardiak, behiak,… egongo dira. Eskulangintzak ere izango du tartea: margolanak, harigileak, artisautza, antzinako lanabesen erakusketa,… Amarotz auzoa ere presente egongo da Bedaion. Beraien bitartez, Nikaraguari lekutxo bat egin diote. Azkenik, umeek ere lekua izango dute, eta partaidetza zabaldu nahi dute. 12:00etatik 13:00etara bitartean eskulan tailerra izango da txikienentzat. Goizean zehar haurrek azoka girotuko digute beraien musika instrumentuen doinuekin. Bertako produktuekin osaturiko saski eder bat zozketatuko dute, eta 14:00ak aldera aterako dute zenbaki saritua. Zer ikusia eta zer dastatua izango da Bedaion igandean. Bedaiotarrek, guztiak gonbidatu eta animatu nahi […]\nLau atxilotu etxeetan lapurtzeagatik »\nPasa den astelehenean (duela hamar egun) Ertzaintzak lau pertsona atxilotu zituen Donostian, Oiartzunen eta Astigarragan, Bidasoako eta Donostialdeko hainbat etxebizitzatan lapurtzea egotzita. Herrizaingo Sailaren arabera, lapurretak irailean eta urria…\nDenboraldi berria hastear »\nAtsedenaldiaren ostean, etzi hasiko da Leitzako zine denboraldi berria. Ohiko moduan, ostiraletan eta igandetan izango da filmak ikusteko aukera, bai helduentzat, bai eta gaztetxoenentzat ere. Astean helduentzako film bat eskaintzen dute, eta hilean behin, azken asteburuan haurrentzako filma. Ordutegia eta salneurria iragan denboraldiko bera izango da. Hau da, ostiraletan 22:30ean izango dira saioak, eta igandetan, berriz, 19:30ean. Helduentzako filmak ikusteko 6 euro ordaindu beharko da, eta gaztetxoei zuzendurikoak ikusteko, 3 euro. Maria Uriarte leitzarra arduratzen da filmen proiekzioen koordinazioaz. Leitzako Udaleko kultur sailak pelikulen alokairua ordaintzen du, eta berak egiten du aukeraketa. Uriartek azaltzen duenez, oreka mantentzen saiatzen da; «filmek gutxieneko kalitate maila izaten saiatzen naiz; askotarikoak aukeratzen ditut, bai gai aldetik, bai eta jatorriari dagokionean ere. Halaber, arrakasta itzela duten filmak ere sartzen ditut». Haurrentzako filmen aukeraketaz, berriz, guraso elkartea arduratzen da. Maria Uriartek dioenez, 15 eta 35 urte bitarteko herritar gutxi joan ohi da zinemara; «horiek, normalean, Leitzatik beste herriren batera joan ohi dira filmak ikustera». Helduetan, berriz, «asko joaten dira maiztasun handiz», eta haurrei dagokienez, «asko dira Leitzako zinemara pelikulak ikustera doazenak». Etzi hasiko da, beraz, denboraldi berria. Hau irekitzearen ardura El hombre de al lado filmak izango du, etzi eta igandean izango delarik ikusgai. Argentinar komediaren […]


Udal kirol instalazioak, berriro martxan - Azpeitia - uztarria.eus\nUdal kirol instalazioak, berriro martxan\nUztarria.eus June 15, 2020, 10:16 p.m.\nEzohiko neurriekin eta erabiltzaile kopuru mugatuarekin ezinbestean, ikusmina eta kezkak uztartuta, baina gaur ireki dituzte udal kirol instalazioak Azpeitian. Hasiera lasaia izan da. Besteak beste, instalazio horiek erabili nahi dituzten herritarrek derrigorrez eskatu behar dute horretarako txanda, gehienez astean bi egunetarako. Igerileku estalia, gimnasioak eta kiroldegiko zenbait gune dira gaurtik berriro martxan direnak, COVID-19 gaitzak ekarritako konfinamenduaren arintze prozesuaren barruan eta gaitzaren hedapena saihesteko hainbat neurri kontuan hartuta.\nNeurri horiek eta Eusko Jaurlaritzak zein Gipuzkoako Foru Aldundiak helarazitako protokoloak betetzeko izaten ari diren zailtasunetaz hitz egin du, besteak beste, Egoitz Arruti udaleko Kirol batzordeburuak Urolako Komunikazio Taldeak (UKT) egindako bideo honetan; Azkoitian ere gaur ireki dituzte udal kirol instalazioak, eta bi herrietako arduradunek eta erabiltzaileek lehen egunaren balorazioa egin dute. Kanpoko igerilekua ez dute irekiko momentuz Azpeitian, eta erabiltzaileen artean eztabaida eragin duen neurri hori hartzearen arrazoiak ere azaldu ditu Arrutik; egoeraren bilakaeraren arabera, igerileku hori aurrerago irekitzea ez du guztiz baztertu udalak, Arrutiren esanetan.


72 artelanekin zabaldu ditu ateak Artea Oinez erakusketak Iruñeko Condestablearen Jauregian\nIzan ere, Jose Luis Zumeta artistak 2 artelan erakutsiko ditu, Lesakako Tantirumairu ikastolak artista omentzea erabaki baitu aurtengo Artea Oinezen. Zumetak (Usurbil-Gipuzkoa, 1939) izenbururik gabeko bi margolan utzi ditu erakusketarako, paper gaineko tenpera bat eta mihise gaineko olio-pintura. Aipatzekoa ere bada erakusketaren aniztasuna eta aberasgarritasuna, sortzaileen ugaritasunaren isla. Ondorioz, oleoa, argazkiak, instalazioak, grabatuak, eskulturak eta bertze hainbertze teknika ikus litezke erakusketan.\nErakusketa horren aurkezpena egin dute gaur goizean Iruñean Iñaki Azkona, Iruñeko udaleko euskara teknikariak; Amaia Lasheras Tantirumairu ikastolako presidenteak eta Josu Reparaz, Nafarroako Ikastolen Elkarteko zuzendari eta erakusketako komisarioak.\nLesakako Tantirumairu Ikastolaren Artea Oinez 2017-k artista kuttun aukeratu du Zumeta. Aitortza honekin ikastolekin eta Artea Oinezekin izan duen eskuzabaltasuna eskertu nahi dio Nafarroa Oinezek, “eta gure altxorrik handienarekin, euskararekin, erakusi duen prestutatasuna eskertu nahi dio”, Nafarroako Ikastolen Elkarteko zuzendaria eta erakusketako komisario den Josu Reparazen hitzetan. Horrexegatik eskaintzen dio erakusketak lekurik nabarmenena. Kultura artistiko unibertsalari egindako ekarpena aitortzeko omenaldia ere bada, beti umiltasunez aritu delako Zumeta, benekotasunez, eta askatasun artistiko batean. Tantirumairu ikastolako ikasleek ere Zumetaren ibilbidea ikasteaz gain, bere teknikak eta artea sortzeko moduak ere ikasten ari dira ikasturte osoan, tailer ezberdinetan. Lesakan eginen den erakusketa girotzeko eta haurren motibazioa lortzeko jarduera ezberdinak egiten ari dira. Hain zuzen, lan horietako batzuk opari eman dizkiote Usoa, Zumetaren alabari, Kondestablearen Jauregian arratsaldean egindako irekiera ekitaldian.\nKatalogoa, memoria eta sormenaren emaitza\nTantirumairu ikastolaren Nafarroa Oinezeko kultura ekimen guztiak memoriaren eta sormenaren artean egiten dute dantza, eta erakusketa honen katalogoa ere halaxe osatu du ikastolak. Horretarako, burdina, industrializazioa, harremanak eta transmisioa izan dira ardatza, Lesakako historiari lotutako bi elementu baitira burdina eta industrializazioa, eta Tantirumairu ikastolari lotutakoak dira harremanak eta transmisioa. Horretarako, sei haiku idatzi dituzte, eta horien bidez katalogoan barneratu nahi izan dituzte aipatutako ardatzak. Azala, bertzalde, omendutako Zumetari eskaini zaio erakusketako artelanetako batekin.\nUrriaren 15ean Nafarroa Oinez ospatu aurretik, urte osorako kultura programazioa prestatu du Lesakako Tantirumairu ikastolak, eta hitzordu nagusietako bat da Artea Oinez erakusketa. 90ko hamarkadan egin zen aurreneko erakusketa, eta orain 17 urte errotu eta egungo moldean hasi zen antolatzen. Urtero-urtero jasotzen du artisten berotasuna, eta aurten ere ez da gutxiago izan.\nGaur, apirilaren 7an zabaldu da erakusketa Iruñeko Kondestablearen Jauregian ekitaldi bereziarekin, eta Jose Luis Zumetari egin zaio omenaldia. Bertan izanen da Artea Oinez maiatzaren 6a bitarte. Ordutegia: Astelehenetik larunbatera: 9:00-14:00 eta 17:00-21:00. Igande eta jai egunetan itxita. Aste Santuan: Apirilaren 15ean irekita eta apirilaren 13, 14, 16 eta 17an itxita.\nOndoren, maiatzaren 19an, Lesakan zabalduko ditu ateak erakusketak, eta ekainaren 4a bitarte izanen da ikusgai.\nkatalogoaren PDF dokumentua


Kutxabank - ADOS\nAurretiaz ordaintzeko txartel honi esker, ezkongaiek estatuko Kutxabank bulego guztietan ezkontza-zerrenda eduki ahal izango dute.\ntxartel-mota aurretiaz ordaintzekoa eta txanpon-txartela\nados txartela ados programakoa da, bai eta euren ezkontza-zerrenda Kutxabank-n duten ezkongaientzako tresna ere. Euren gonbidatuek oparitutako dirua nahi dutenean, nahi duten lekuan eta nahi duten erara erabili eta gastatu dezaten.\nAdos txarteleko titularren ezkontzako gonbidatuek edozein Kutxabank bulegotara joan besterik ez dute oparia egiteko. Bestela, Kutxabank-ko bezeroak badira, Kutxabank telefonoz - 901 33 55 66ra ere deitu ahal izango dute hori egiteko. Ezkongai baten izen osoa eta oparituko den zenbatekoa aipatzea bezain erraza da.\nOparigileei eskaintzen dien erosotasunaz gain, ados txartelaren titularrek abantaila gehigarri ugari izango dituzte:\nados txartela doakoa da erabat.\nkontratatzeko ez da beharrezkoa bbk-ko bezeroa izatea.\nezkontza-zerrenda eduki daiteke estatuko bbk bulego guztietan.\nnahi izanez gero, titularrek mezua jaso ahal izango dute mobilean, gonbidatuek oparia egiten dieten bakoitzean (0,10 €/sms-ko).\nados txartelak kutxazainetan dirua eskuratzeko aukera ere ematen du.\nGaldu ala lapurtuz gero, adierazi lehenbailehen gure bulegoetako edozeinetan edo deitu 900 44 55 66 telefonoan.\nZure txartelak istripuetarako eta bidaia-laguntzarako doako asegurua dauka. Dokumentazioan zehaztuta daude aseguruaren ezaugarriak, edo informazio gehiago jaso nahi baduzu, galdetu zure bulegoan.\niruzurrezko erabileragatiko muga\nemail eta sms bidezko alertak\nEskuragarri dagoen saldoa une oro. Ezkongaiek baterako saldoa izango dute. Saldo hori gonbidatuek eginiko diru-sarrerak ken ezkongaiek erabilitako saldoa izango da beti.\nTxartel onuradunaren mugak\ntxartel nagusiaren mantentze-kuota\ntxartel onuradunaren mantentze-kuota


Interneteko erabiltzaileok egiten ditugun oinarrizko akatsak | Azkue Fundazioaren Egunkaria\nEgunero erabiltzen dugu internet. Etengabe ari gara webguneak bisitatzen, posta elektronikoa begiratzen, sare sozialetan edukiak partekatzen… Baina inoiz gelditu izan gara nabigatzerakoan egiten ditugun akatsak aztertzen eta horiei buruz hausnarketa egiten?\nSarritan ohikoa delako eta betidanik erabilitako ohiturak direlako jokatzen dugu modu batean; beste batzuetan ez jakintasunagatik edo guri ez zaigula ezer gertatuko uste izaten dugulako. Edozein kasutan, segurtasun alorrean erlaxatu egiten gara eta ez diogu arreta handirik ipintzen… sustoren bat izan arte. Garrantzitsua da kontuz ibiltzea eta gure jardueran arreta eta arduraz jokatzea.\nZeintzuk izaten dira maizago egiten ditugun akatsak?\nBeraz, ikus ditzagun zeintzuk izaten diren interneten nabigatzerakoan egiten ditugun ohiko eta oinarrizko bost akatsak:\n1. Edozein estekatan sakatzea\nSare sozialetan, posta elektronikotan eta abarretan ikusten ditugun estekak askotan gehiegi pentsatu gabe zuzenean sakatzen ditugu. Hau arriskutsua da eta batez ere url edo estekak laburtzeko aplikazioak erabiltzen direnetik, ez dakigulako esteka horrek nora zuzenduko gaituen.\nJatorri ezezaguneko estekek leku maltzur edo iruzurrezgoetara zuzen gaitzake, gure datuak eskuratzeko edo gure ordenagailuan software maltzurra edo kutsatuta eta birusak sartzeko sortua izan dena.\nBadaude esteka laburtuak aztertzeko guneak, checkshorturl.com, adibidez.\n2. Pasahitz berdina erabiltzea leku guztietan\nPasahitz ahula aukeratzen badugu eta, gainera, berbera erabili ezkero leku guztietan, gure segurtasuna arriskuan jartzen dugu. Erasotzaile batek zerbitzu batetan gure gakoa lortuko balu, beste aplikazio eta zerbitzu guztietakoa lortuko luke. Konturatzen zara honetaz?\nPasahitz sendoak osatu eta zerbitzu bakoitzeko bat ezberdina erabili. Gai hau maiz landu izan dugu blog honetan, Pasahitz seguruak aukeratzen badakizu? Zer izan behar da kontutan? izenburu peko artikuluan, adibidez. Jarraitu honetan adierazten diren irizpideak eta zure pasahitzak segurtasunez kudeatuko dituzu.\n3. Softwarea ez eguneratzea\nOrdenagailuen jatorrizko sistema eragilearen softwarea, antibirusak, aplikazioak eta beste eguneratuta mantendu behar ditugu. Beti. Hau ez egiteak sarrera ematen die ziber-erasotzaileei eta gure sistemako segurtasuna golokan jartzen dugu.\nBatzuetan aspergarria da eguneraketa egitea; ordenagailua epe erdi-luze batean ez dugu erabilgarri izango, lanean dagoen bitartean. Baina ez da hobe eguneraketak egitera itxarotea, geroago kalte eta arazoak suertatzeko arriskua izatea baino?\nSistema eragileak eskatzen dituen eguneraketak egin, programen azken bertsioak, driverrak instalatu, antibirusak eguneratu.\n4. Ofizialak ez diren onlineko dendak erabiltzea\nOfizialak ez diren aplikazioen onlineko denda batzuek ofizialetan aurkitu ezin diren baliabide batzuk eskaintzen dituzte; hau egia da. Baina arretaz jokatu behar dugu hauetan eta argi izan zer instalatuko dugun gure euskarrietan, mugikor eta tableten kasuetan batez ere.\nAndroiden kasuan malware asko dago; Windowsen baita ere.\nGaian jantzita ez bagaude edo eta zein aplikazio dekargatuko dugun ez badakigu zehatz-mehatz, ez egin. Bitartean, Google Play edo Amazon bezalako onlineko denda ezagunetatik bakarrik deskargatu.\n5. Publikoak diren WiFi sareetatik informazioa partekatu.\nOhikoa da gaur egun edozein lekutako WiFi publikora sartzea: taberna edo kafetegiak, kultur aretoak, unibetsitate edo liburutegiak… Interneterako sarbidea doan lortzen dugu eta ez ditugu guk kontratatutako datuak gastatzen.\nEderto, baina zertan aritzen zara WiFi zabal hauen bidez nabigatzen duzunean? Ba al dakizu zure sistemako segurtasuna arriskuan jartzen duzula? Zein datu partekatzen dituzu?\nKontutan izan horrelako sare baten bidez aritzean gure mugikorreko zerbitzu guztiek informazioa partekatu eta zabaltzen dutela sare honen bidez. Sarritan datuak lapurtzeko edo malwarea instalatzeko erabili izan dira. Eta are gehiago, zer gerta daiteke gure banketzeko kontuetara sartu ezkero horrelako sare baten bidez?\nInformazioa bidali behar dugunean batez ere, mugikor edo tabletetako datuetako sarbidea erabili soilik. Edo VPN izeneko baliabidearen bidez egin, konexioaren segurtasuna bermatzeko.\nZuk zein beste akats egiten duzu?\nakatsak aplikazioak eguneraketak estekak internet nabigatu online dendak pasahitzak sarea segurtasuna wifia\nJoseba Laudio(e)k dio:\n18:09 2015(e)ko ekainak 24\nOinarrizko informazioa, nahitaezkoa!\nKlikasiri buruzko trebakuntza saioetan parte hartu nahi?


Euskara, aplikazioetan ere bai | EIBZko liburutegia\nEuskara, aplikazioetan ere bai\nJon Eskudero / 2013-02-27 / 1.001 hitz\nDenbora gutxian asko ugaritu dira euskarazko aplikazioak: dezente dira orain. Horietako gehienak eskura jarri ditu webgunean EuskalAPPs komunitateak. Aplikazio berriak sortzeko argibideak eskaintzea ere badute xede.\nEuskarazko aplikazioen mundua ez dago krisian. Txanponaren beste aldean baizik. Sortze bidean. Denbora gutxian euskarazko aplikazio ugari jaio dira eta, jaio bezala, hazten ari dira. Indartsu, gainera. Teknologia berriek gero eta garrantzi handiagoa duten garai honetan, aplikazioak sortzearen alde egin dute apustu hainbatek eta hainbatek. Begi bistakoa da. Ondorioz, euskarazko aplikazioak gero eta gehiago dira. Horietako gehienak eskuragarri jarri ditu bere webgunean EuskalAPPsek, euskarazko aplikazioen komunitateak.\nHilabete besterik ez da euskal aplikazioak aurkitzeko eta sortzeko webgunea sarean plazaratu zutela, eta zeregin faltarik ez dute Donostiako bulegoan. The Movie Virtual enpresak du webgunea elikatzeko ardura, eta bi helburu ditu: euskal aplikazioen erabilera bultzatzeko biltegi bateratua izatea, eta aplikazio berriak sortzeko argibideak eskaintzea. Oraingoz, bederatzi aplikazio dituzte sakelako telefonoan zuzenean jartzeko moduan; gainontzeko 70 inguruk lotura zuzena dute deskarga gauzatu ahal izateko. Lana nahi adina dute, eta ilusioa, sobera.\nWebguneari begira jarri, eta begietan nabari zaie grina eta gogoa proiektuaren bultzatzaileetako bi laguni: Iker Etxebarriari eta Ainhoa Zuazuri. Hain zuzen ere, Etxebarriarena izan zen proiektua sortzeko ideia: «Hitzak gaztelaniatik euskarara itzultzen dituen aplikazio bat egin nuen: Euskara Ikasi. Arrakastatsua izan zen, baina ohartu nintzen euskaraz ez genuela beste aplikaziorik. Zerbait egin beharra neukala konturatu nintzen». Horregatik jo zuen The Movie Virtual enpresara: «Ideia asko gustatu zitzaigun; gainera, euskal aplikazioen beharra badagoela ikusi genuen, eta Ikerrekin —Etxebarriarekin— elkarlanean hastea erabaki genuen. Hortik sortu zen EuskalAPPs», azaldu du Zuazuk, enpresako langileak.\nLuze gabe iritsi ziren beste aplikazio batzuk, artean Elhuyarren hiztegia. Orain, berriz, etengabe zabalduz doa merkatua. www.euskalapps.net webgunean hainbat aplikazio dituzte. Denetarikoak, gainera. Musikarekin lotuta: TxalapartApp, BertsoApp… Euskararekin zerikusia dutenak: AditzApp, Hitzekin Jolastu, Auskalo… Informazioari josita ere badituzte aplikazio dezente. Gainera, euskarriei dagokienez, ez dira batere motz geratu: Apple, Android, Windows Phone eta Blackberry telefono eta tabletetan dauzkate edonoren eskuragarri euskal aplikazioak.\nAplikazio horiek bateratzen dituen zerbait badute: euskara. «Euskara eta euskal kulturaz gain, hezkuntzak eta aisiak ere lotura handia dute euskarazko aplikazioekin. Nire iritziz, pena galanta da hori, euskara beste esparru batzuetara zabaltzen ez dugulako. Askok pentsatzen dute haurren kontua dela euskara, eta ez da horrela. Guraso askok euren haurrari hitz egiteko soilik erabiltzen dute euskara», nabarmendu du Etxebarriak. Beste hizkuntzetan dauden aplikazioak euskarara itzultzeko aukera ere ematen dute. Lana «ahalik eta modu egokienean» egiteko, euskara zuzentzaile bat daukate.\nHezkuntzarekin lotura estua\nMusean izeneko aplikazioak izan du oraingoz arrakastarik handiena. Musean telefonoaren aurka bakarka aritzeko aukera ematen du, eta erabiltzaileek begi onez hartu dute eskaintza. Harrera ona ikusita, kodea zabaltzea erabaki dute. Baina musean bakarrik ez, denbora beste hainbat arlotan igarotzeko aukera ere ematen dute euskarazko aplikazioek.\nZuazuren eta Etxebarriaren arabera, denbora-pasa gehienak haurren hezkuntzarekin lotuta daude: Auskalo, Aditzapp, Hitzekin Jolastu, Euskara Ikasi… Auskalo aplikazioak, esaterako, euskara ikasi edo hobetzeko modu berri bat eskaintzen du. Euskara maila guztientzako dago, zailtasun ezberdinetan aritzeko aukera ematen baitu. Aditzapp ere «egokia» da euskaraz jolasean zein ikasten jarduteko. Aplikazio hori euskal aditz laguntzaileari dagokion sistema osoa lantzeko tresna da. Zuazuren ustez, guraso asko esker oneko egoteko moduan dira euskarazko aplikazioengatik: «Sakelako telefonoa gero eta gehiago erabiltzen dugu gaur egungo gizartean. Haurrak ez dira salbuespena. Adibidez, autoan sartu eta umeak aplikazio horiekin jolasten jartzeak gauza on asko dakartza: euskaraz ikasten dute, entretenituta egoten dira, isilik… Abantaila hutsa da sakelakoan euskarazko aplikazioak edukitzea».\nInformazio xeheagoa ere aurki daiteke euskarazko aplikazioetan. Korrikaren 18.a laster hastekoa dela eta, Korrika izeneko aplikazioa sortu berri dute. «Lasterketaren nondik norako guztiak eskainiko ditu. Informazio bikaina eta originala emango digu aplikazio horrek», esan du Etxebarriak. Korrika kulturalaren harira, lasterketa erraldoiaren inguruan antolatzen diren kultur ekitaldiei buruzko informazioa eskaintzen du aplikazioak egun. Informazio «baliagarria» ematen duten aplikazioak ere badituzte webgunean. Adibidez, dParking. Donostiako aparkalekuei buruzko informazioa ematen du denbora errealean.\nGero eta euskarazko aplikazio gehiago daude. Azken astebetean, esaterako, sei aplikazio gehitu dituzte webgunera. Bistakoa da gero eta zabalagoa dela merkatua. Baina aplikazioak sortzeko jendea falta da, Etxeberriaren ustez: «Webguneari esker, aplikazioak igotzeko edo sortzeko aukera badu erabiltzaileak, SortuAPP atalean. Ordea, jende gutxi animatzen da horretara». Sormen lanaren falta nabarmen sumatzen dute: «Garatzaileena gure alderik motelena da. Erabiltzaileak 200 inguru ditugu, eta ez da erraza kopuru horietara iristea. Hilabete bakar batean bost mila bisita jaso ditugu webgunean, eta bakoitzak bost minutu pasatxo eman ditu orrialdeari begira. Harrera ona izan dugula gauza jakina da, baina gure erronka nagusia aplikazioak sortzeko jendea topatzea da». Horretarako lehiaketak zein hitzaldiak antolatzea egokia litzatekeela uste dute.\nIdeia faltarik ez dago, dena den. Hori ongi daki Etxebarriak: «Herritarrek ideia mordoa izaten dituzte. Hori bai, jakiten dutenean nik euskal aplikazioak sortzen ditudala, isildu egiten dira, ideia lapurtuko diedan beldurrez. Ezer berririk sortzea ezinezkoa da, baina ideiak sobera ditugu, baliabideak falta arren». Webguneari esker, jendeak badauka ideiak EuskalAPPsekoei bidaltzeko aukera.\nEsaterako, proposamen «bitxi» bat egin zieten orain bi aste inguru. Biribilguneetan auto bat nola gidatu behar den azalduko lukeen aplikazio baten proposamena: «Lagun batek eskatu zidan aplikazio hori sortzeko. Haren arabera, jendeak oso gaizki gidatzen du biribilguneetan, eta aplikazio batek laguntza handia emango lieke. Gainera, seguru konpainia guztiek aplikazioa erosiko luketela esan zidan», nabarmendu du Etxebarriak. Aplikazioa sortzen hasi ez badira ere, ez dute aukera bazterrera uzten. Ez eta beste aukera bat ere: soinu grabagailu batek hartzen duen hotsa idatzira eramateko aplikazioa, hain justu. Zuazu: «Gaztelaniaz badago aplikazio hori, baina euskaraz ez. Ederra litzateke sortzea».\nAplikazio bat nola sortu?\nSakelako telefonorako edozein aplikazio sortzea litzateke ederra. Baina, nola sortu? Zer egin behar da horretarako? Etxebarria: «Beste edozein aplikazio bezala sortzen da sakelakorako aplikazio bat. Gauzak handiagoak egin behar dira hatzekin erabili ahal izateko. Software tresna batzuen bidez aplikazioa sortzen da ordenagailuan, eta ondoren sakelakora pasatu. Bertan probatu behar da aplikazioak ongi funtzionatzen duen edo ez». Ondorengoak dira pausorik zailenak: «Aplikazioa estoreetara bidali behar da, eta eurek onartu egin behar dute. Test batzuk pasatzen dituzte. Oso prozesu astuna da, astebete baino gehiago irauten baitu». Dena den, euskarak «abantaila» du, estoreek ez dutelako hizkuntza ulertzen.\nEuskarazko aplikazioen zuhaitzak gero eta adar gehiago ditu, eta bide horretan segi beharra dela ohartarazi dute Etxebarriak eta Zuazuk, «beharrezkoa» delako aplikazioak sortzea.\nKategoria Berria egunkaria, Hizkuntza, Teknologia, etiketak 2013, APPs-ak, Berria, Hizkuntza, Informatika, Jon Eskudero by Amaia. Gorde lotura.


2019-10-30 Udal bilkura\n2019-10-30 Idazlea: AzkoitiaBai AzkoitiaBai Iruzkina idatzi\nHemen dituzue, hilero bezala, idatziz, udal bilkuran gure taldeak esandakoak.\n1.- Aurreko bilkuretako akten onespena, hala badagokio.\n2.- Azkoitiko Udalaren eta Gipuzkoako Garraioaren Lurralde Agintaritza Patzuergoaren artean Udal Erroldaren datuak egiaztatzeko hitzarmenaren onespena.\nHonelako komunikazioak batik bat herritarraren erosotasunerako erabiltzen direla pentsatuz alde bozkatuko dugu.\n3.- Azkoitiko Udal Larrialdietarako Planaren eguneraketaren onespena.\nOraindik akatsen bat egon litekeela jakinda ere, onarpen hau gehiago atzeratu ez dadin eta hurrengo eguneratze batean zuzenduko direlakoan, gure aldeko bozka.\n4.- Kreditu gehigarrien bidez kredituak aldatzeko Azkoitiko Udaleko 3 zenbakidun espedientearen hasierako onespena.\nBehin eta berriz errepikatu dugu kreditu aldaketetan erabiltzen duzuen politika ez dugula gustukoa eta aldatzen ez den bitartean ez dugula alde bozkatuko. Legealdi plana burutzen duzuenean eta beste taldeekin adostasunetara iristeko ahalegina egiten duzuela ikusi orduko, hasiko gara kreditu aldaketa bakoitzari bere erantzun zehatza ematen.\n5.- 2020rako Taxi tarifen onespena.\nErabakitako KPIaren igotzea dela ikusirik eta taxista beraiekin eta beste herriekin adostutako erabakia denez alde bozkatuko dugu.\n6.- 2018-2019 Dirulaguntzen Plan Estrategikoaren ebaluazio memoriaren berri ematea.\n7.- Behin betiko onespenen berri ematea.\n8.- Aurrekontuari buruzko informazioa.\nUdal Bilkura 2019-03-27\n2019-03-27 Idazlea: AzkoitiaBai AzkoitiaBai Iruzkina idatzi\nHemen dituzue idatziz gure taldeak 2019-03-27ko plenoan esan eta bozkatutakoak:\n2.- Udaltzaingoaren oinarrizko eskalako agente kategorian sartzeko hautaketa prozesu bateratuen kudeaketarako kudeaketa materialaren gomendioari buruzko hitzarmenaren onespena.\nAzkoitiko merixuen artean, aspalditxotik aldaketa asko egon dira eta gure ustez horrek ez du errazten herritarrarenganako hurbiltasuna.\nBadirudi arazoa ez dela gure herrikoa soilik eta herri askotan daudela agente poltsak betetzeko arazoak.\nGaur egun azterketak herri askotan egiten dira, eta agenteak, nahiz eta badakiten herri horretan ez dutela lan egin nahi, azterketa gainditzen saiatzen dira, aurrerantzean nahiago luketen herrietara joateko asmoz, hau da, Azkoitian Bizkaiatik datozen agenteak baditugu, normalena, ahal dutenean beren herrietara hurbiltzea litzatekeela.\nHitzarmen honek badirudi akats hau zertxobait ekiditeko balioko lukeela eta gure udaletxean lan-karga bat gutxiago izango genukeela inongo kalterik gabe.\nBeraz hitzarmenaren helburua ondo iruditzen zaigu eta gure aldeko bozka duzue.\n3- Korreo Berri, S.L.ren eskaera, ezeztea edo subsidiarioki ofiziozko berrikusteari buruzkoa.\nKasu honetan guk beti eman ohi dugun erantzuna, udaletxeari norbaitek diru bat zor badio eta zor hori kitatzeko ahalmena badu, denok egin beharko genukeen bezala, ordaindu dezala.\n4.- Udal langile eta Korporazioko kideen 2019ko ordainsarien igoeraren onespena.\nBizitzeko kostua igotzearekin bat ordainsariak igotzea ere bidezkoa iruditzen zaigu, bai udaletxe honetan eta baita beste edozein tokitan ere.\nDena den, politikarion ordainsariak adosteko beldurra dugula dirudi, behin eta berriz egin baitugu denon artean eztabaidatzeko eta adosteko konbitea eta ez digu inork baiezkorik eman. Lehendabizi, Azkoitia bezalako herri batean zenbat politikari liberatu behar ditugun erabaki beharko genuke eta ondoren bakoitzaren ordainsariak finkatu.\nLegealdi hasieratik hitz egitea komeni zela esan genuen, hau da, legealdi honetan denok adostutako ordainsariak jasotzea lortzera iristeko ahalegina egin behar genuela.\nBadirudi beste taldeok ez duzuela eztabaida hau abiatu nahi, ez baituzue ezer erantzun.\nLegealdi hau horrela pasa da eta hurrengo legealdian berdina gerta ez dadin oraindik aukeran gaude batzorderen batean gaia sakontzeko.\nOraingo ordainsariak EUDEL-ek markatutako gehiengoak, topeak, dira eta behar bada, beste gai askotan bezala, beste taldeok EUDEL-eko kide zareten heinean, bertan esaten dena ongi deritzozue.\nGuri gehiegitxo iruditzen zaigu Azkoitiko alkateak 70.000€ tik gora kobratzea eta 45.000€tik hasi eta 70.000€rarte hitz egiteko beta badagoela eta tarteko zifra bat ere soldata duintzat hartuko genuke guk. EUDEL-ek ez dakigu zer tarte markatzen duen eta gurearekin ados ez bazaudete, EUDEL-ek dioena ere eztabaidatzeko prest egongo ginateke, EUDEL-ek ez baitu esaten markatzen duenaren topea kobratu behar denik nahi ta nahiez.\nBeraz eztabaida hau bideratzen ez dugun bitartean ezin diogu politikarien soldatei baiezkorik eman eta hori horrela, puntu honetan, udaletxeko langile denen bozketa bateratua egitera derrigortzen gaituzuenez, gu abstenitu egingo gara.\n5.- Kreditu transferentzia bidez kredituak aldatzeko 1 zenbakiko espedientearen onespena.\nLehendabizi gogoratu zubi hau gure taldeak lehentasun bezala ez duela sekula ikusi, ez baitugu, gai honetan, inoiz, herritarren premiazko eskaerarik entzun. Floreagako igogailuak, Herriko igerilekuak berritzeak, orain egoitza herrira jaisteak, … hainbat eta hainbat sinadura jaso dituzte eta herritar askoren babesa nabarmena da, baina zubi honen konturik, ez neuk eta ez nire ondokoek, ez dute sekula ez irakurri eta ez entzun. Beraz udaletxea herritarren eskakizun eta beharrei erantzuteko dagoela kontutan harturik ezingo diogu obra honi gure baiezkorik eman.\nEsan beharra dago bestalde hemen gertatu den akats hau gerta ez zedin, gure taldeak, Foru Aldundiko kotak eta gure herrikoak bateratzea eskatu zituela eta 2016 edo 2017ko aurrekontuetan partida bat jarri zela, baina azkenik ezer egin gabe berriro kendu duzuela eta bere garaian egin beharreko lanketa egin bazen ez zela orain gertatu dena gertatuko. Lanketa hau Gipuzkoako beste herri askotan dagoeneko egina dago baina hemen orain ere etzetik goazela dirudi.\nDena den, kreditu aldaketa hauek, beti esan ohi izan dugu, zeuek nahieran erabiltzen dituzuela eta gehiengo osoa izanik, ez diozuela beste taldeek esango dugunari jaramonik egiten eta hemen dakarkiguzue beste adibide garbi bat. Gu, hemen eta orain, zubi honetan egin behar den geometria aldaketa eta horrek dakarren diru kopuru gehitzea bozkatzen ari gara eta zubi hori Altzibarren dago atzotik, beraz aurreko hauteskundeetan bere bozka eman zuten Azkoitiarren %50ari burla egitea dela iruditzen zait eta errespetu falta handia eta ezetz bozkatuko dugu.


Cunlhat - Wikipedia, entziklopedia askea.\nCanton of Cunlhat (en)\n45° 37′ 55″ N, 3° 33′ 33″ E / 45.6319°N,3.5592°E / 45.6319; 3.5592Koordenatuak: 45° 37′ 55″ N, 3° 33′ 33″ E / 45.6319°N,3.5592°E / 45.6319; 3.5592\nAuzelles, Ceilloux, La Chapelle-Agnon, Domaize, Saint-Amant-Roche-Savine eta Tours-sur-Meymont\n1.248 (2017ko urtarrilaren 1a)\n651 (%52.2) 597 (%47.8)\nCunlhat (frantsesez eta ofizialki: Cunlhat) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 1328 biztanle zituen.\n2007an Cunlhat udalerrian erroldatutako biztanleak 1.328 ziren. Familiak 522 ziren, horien artean 184 pertsona bakarrekoak ziren (104 bakarrik bizi ziren gizonak eta 80 bakarrik bizi ziren emakumeak), 165 seme-alabarik gabeko familiak ziren, 141 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 900 etxebizitza zeuden, 523 familiaren etxebizitza nagusia ziren, 270 bigarren erresidentzia ziren eta 106 hutsik zeuden. 766 etxeak ziren eta 121 apartamentuak ziren. 523 etxebizitza nagusietatik 351 bere jabearen bizilekua ziren, 146 alokairuan okupaturik zeuden eta 27 doan lagata zeuden; 4 etxek gela bat zuten, 35 etxek bi zituzten, 105 etxek hiru zituzten, 156 etxek lau zituzten eta 223 etxek bost zituzten. 280 etxek euren parking plaza propioa zuten azpian. 264 etxetan ibilgailu bat zegoen eta 150 etxetan bat baino gehiago zituzten.\nCunlhat udalerriko biztanleria-piramidea 2009an .\n2007an lan egiteko adina zuten pertsonak 817 ziren, horien artean 547 aktiboak ziren eta 270 inaktiboak ziren. 547 pertsona aktiboetatik 491 lanean zeuden (260 gizon eta 231 emakume) eta 56 langabezian zeuden (30 gizon eta 26 emakume). 270 pertsona inaktiboetatik 73 erretiraturik zeuden, 55 ikasten zeuden eta 142 "bestelako inaktibo" gisa sailkaturik zeuden.\n2009an Cunlhat udalerrian 543 unitate fiskal zeuden, 1.203,5 pertsonek osaturik. Pertsona bakoitzeko diru-sarrera fiskalaren mediana urteko 14.729 euro zen.\n2007an zeuden 76 komertzioetatik, 4 janari enpresak ziren, 1 bestelako produktu industrialen fabrikazioko enpresa zen, 13 eraikuntza enpresak ziren, 14 ibilgailuen saltze eta konpontze enpresak ziren, 5 garraio enpresak ziren, 7 ostalaritza eta jatetxe enpresak ziren, 3 informazio eta komunikazio enpresak ziren, 3 finantziazio enpresak ziren, 1 higiezinen enpresa zen, 6 zerbitzu enpresak ziren, 12 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 24 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 2 banku bulegoak, 1 funeraria, 4 igeltseroak, 1 margolaria, 3 zurginak, 2 iturginak, 1 argiketaria, 2 ile apaindegiak, 2 albaitariak eta 3 jatetxeak.\n2009an zeuden 10 establezimendu komertzialetatik, 1 supermerkatu zen, 1 120 m2 baino gutxiagoko denda zen, 3 okindegiak, 1 harategi zen, 1 liburu denda zen, 1 etxerako tresna denda zen, 1 elektrotresna denda zen eta 1 lore-denda zen.\n2000. urtean Cunlhat udalerrian 31 nekazaritza-ustiategi zeuden, 1.056 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Cunlhat udalerrian Bigarren Hezkuntzako ikastetxe bat zegoen 113 ikaslekin.\nBNF: 15269482w (data)\nOrriaren azken aldaketa: 11 azaroa 2020, 09:29.


Shakespeare gazteak zabaldu du gazteenen eguna | El Diario Vasco\nShakespeare gazteak zabaldu du gazteenen eguna\nShakespeareren hitzekin eta liburuari gorazarre egiten zabaldu du Azoka Karrika taldeak\nIkasleei zuzendutako egunean, Donostia 2016ri keinu eginez ekin dio Azokak bost eguneko maratoiari\nNEREA AZURMENDIdurango Viernes, 2 diciembre 2016, 10:26\nItsasoak gainezka egin izan balu bezala sartu dira aurreneko bisitariak Landakon. Ikasleei zuzendutako egunean, ozta-ozta eutsio dio energiari ikasle-oldeak sarrera nagusiaren kanpoko aldean, Karrika antzerki taldeak eskaini duen antzezlan laburra noiz amaituko zain. Aurreratu bezala, Donostia 2016ri keinu eginez abiatu da 10:15ak aldera Durangon bost eguneko kultur maratoia. Barrualdean, artean ateak publikoarentzat itxita zeudela, erakustokiei azken ukituak ematen zizkieten argitaletxe eta eragileetako ordezkariak, argazkilari andana eta antzerkiaren bidez eraiki den Durango eta Donostia arteko zubiaren bi muturretako ordezkariak: Azoka antolatzen duen Gerediaga Elkarteko presidente Nerea Mujika eta Donostia 2016ko Kultura zuzendari Xabi Paya.\nKarrika talde durangarrak azaroaren 17an aurkeztu zuen 'Deshakespearezioa' lana San Agustin antzokiko oholtzan. Oholtzarik gabeko eskenatokira ere oso ondo egokitu da goiz partean antzeztu duten ordu laurden inguruko zatia. Aurretik ahotik sua zerion komediantea zeramatela sartu dira Landakon, eta di-da batean muntatu dute Shakespeareren garaiko azoka moduko bat. Euskara eta ingelesa tartekatuz, liburuari egin diote gorazarre, festa giroan. Shakespeare gaztea ere han zen, beraxek gero idatziko zituen zenbait lanetatik hartutako hitzak entzuten. Amaitu ere horrelaxe amaituko da eguna, antzezlaneren beste zati batekin.\nAte irekieran zein itxieran parte hartzeaz gain, Donostia 2016 Kultur Hiriburutzak beste hainbat ekimenetan ere parte hartuko du Durangoko Azokaren baitan, lehendik datorren lankidetza ikusaraziz. Xabi Payak gogoratu du, hain zuzen, amaitzear den jardunean fokoek gehienak Donostian eta atzerriko hiri handietan jarri diren arren, «euskararen lurralde geopetikoan» burutu diren ekintzen pisu handia izan dutela Kultur Hiriburutzaren eskaintzan. Bereziki estimatu du Payak Donostia 2016k barreiatu dituen hazien emaitza, eta uste du epe luzera horien loratzea, kasu askotan beste batzuen izenean gertatuko dena, izango dela ekimenaren legatu baliotsuena.\nMusika eta 'etxeko lanak'\nBisitari gazteek, ordea, beste lehentasun batzuk izan dituzte. Nagusia, korronteak nora eraman dituen ikusita, gogoko dituzten musikariengana hurbiltzea. Gatibuko kideak, esate baterako, makina bat argazki kameraren aurrean jarri behar izan dira, selfien eta talde argazkien ohitura aspaldi heldu baitzen Durangora. 'Goazenekoan noiz datoz?' izan da goizeko galderarik entzunena, 'zerbait gratis badago?' urterokoarekin batera. Izan ere, ETB1ek ematen duen saileko protagonistak Azokara joatekoan ziren gaur, eta askok ez zeukaten ordua argi. Autobusa hartu eta etxera bueltatzeko ordua erguerdi partean dutenez finkatua, beldur ziren asko, ez ote zuten aukerarik izango Basakabi udalekuko biztanleak ikusteko...\nIkasle asko 'etxeko lan' eta guzti bidali dituzte Azokara, eta han ibili dira, galdetegiak eskuan hartuta, informazio-bilketan. Zein da gehien saltzen ari den liburua? galdera erantzunik gabe utzi behar izan dute gehienek, salmenta ez baita gehiegi animatu aurreneko orduetan -ikasleek eroahalmen txikia dute, eta heldu askorik ez zen-, baina gainerakoan atera diote zukua Azokan -eta inguruko parteetan- emandako goizari. Zuzeneko eta tailerretan ere hartu du parte gogotik Durangoko Azokaren harrobiak.\nHurrengo egunetara begira esan behar da gaur ateak zertxobait lehenago ireki baditu ere, Landako Gunearen ohiko ordutegia, urtero bezala, goizeko 10:30etik arratseko 20:00ak arte izango da. Inaugurazio-ekitaldi ofiziala, bestalde, arratsaldeko 19:00etan egingo da, Landako Guneko Areto Nagusian. Eusko Jaurlaritzako Kultura Sailburu berri Bingen Zupiriaren aurreneko jendaurreko agerraldietakoa izango da, hain zuzen. Harekin izango dira Gerediagako presidente Nerea Mujika; EKEko zuzendari Pantxoa Etchegoin; Durangoko alkate Aitziber Irigoras eta Bizkaiko Foru Aldundiko Euskara eta Kultura Diputatu Lorea Bilbao. Demode Quartet taldearen eta Julen Axiari eta Jordi Cassagneren ikuskizunek borobilduko dute inaugurazioa.\nEguneko protagonista nagusiak, goiz partekoak batik bat, ateak ireki orduko zain zeuden ikasleak dira. Azoka lehen momentutik hasi da martxa betean, eta gune denek ekin diote, lehenxeago edo beranduxeago, euren programari. Alde horretatik, egun 'normala' da aurreneko hau, hurrengo lau egunen oso antzekoa. Hala ere, laneguna izanik, erraztasun handiagoak dituzte bertaratzeko ikasleek helduek baino, batez ere goizean. Mila inguru espero dituzte, eta haiei zuzendutako jarduerek bereziek zipriztintzen dute lehen eguneko egitaraua.\nGora eta behera ibiltzeaz gain, zenbait tailerretan parte hartzeko aukera ere badute: liburu baten iruzkina egiteko ikastaroa, robotikaren mundua, antzerki tailerra, komiki tailerra, Josu Bergararen kontzertua, literatura tailerra, marrazki bizidunen tailerra, euskal kantagintza eta abar... Helduentzako ere antolatu dira tailerrak aurten ikasleen egunean, eta horretan datza 51. edizioak ekarri duen berritasun nagusietakoa. Lehenengo aldiz euskara ikasten ari diren helduek tailerretan parte hartzeko aukera izango dute arratsalde partean, aurretik izena emanda badute bederen: bikoizketa tailerra, wikipedia edizio maratoia, 'Durangaldeko listoriatura' bisita gidatua, hip-hop tailerra...\nHorrez gain, publiko orokorrarentzat jarduera ugari egongo dira gaurkoan, besteak beste, honakoak; Areto Nagusian 17:00etan 'Peru Apreta, mistikoa' aurkeztuko dute Joxean Sagastizabalek eta Bernardo Atxagak. Kabi@n 18:30ean wikipediaren berrikuntza teknologikoez egingo dute berba. Saguganbaran 17:00etan zoramena hasiko da Pirritx, Porrotx eta Marimototsen ikuskizunarekin. Ahotsenean kontzertu-maratoia izango da: 11:00etan Lorratzak, Gatibu 13:40etan, Sarkor 15:40etan, 19:00etan Revolta Permanent...\nAhotsenea Solasaldietan, 18:30etik aurrera, Irati Jimenezek 'Odola, Gatza, Musua' lana aurkeztuko du. Irudienean ezinbesteko hitzordua daukagu 19:00etan, Igelak filmaren aurkezpen eta estreinaldiagaz, Patxo Telleria, Gorka Otxoa, Miren Gaztañaga eta Gatibu taldeko kideekin (sarrerak 6'5 euro). Azkenik, eguna amaituko da Plateruenan, 23:00etan Willis Drummond taldearen 'Tabula Rasa' disko berriaren aurkezpenarekin. Egitarau osoa eta gainerako xehetasunak, Azokaren web gunean eta sare sozialetan eguneratzen dituzten etengabe.\nHorrez gain, Durangoko Azokak bigarren urtez doako autobus-zerbitzua antolatu du Iurretako aparkalekuetatik Landako Guneraino.\nFlandria eta Argentina\n246 erakustokiak muntatuta, apainduta eta ondo hornituta zeuden Azokak ateak ireki orduko. Horietan, 349 nobedade: 233 liburu, 61 disko, 19 aldizkari, 31 bestelakoak kategorian sailkatuak (joku, agenda, egutegi) eta bost bideo. Halaber, hirugarren urtez, autoekoizleek euren espazioa dute. Aurten, aurreko bi edizioetan bezala, 16 kidek hartuko dute parte ekimenean. Areto Nagusiaren alboan egongo da auto edizioentzako espazioa.\nParte-harzaileen artean badira urtero-urtero bertaratzen diren argitaletxe eta erakundean, eta lehenengo aldiz Azokara etorri direnak ere badira. Horien artean, aurten Argentinako Euskal Komunitateak stand bat du lehen aldiz, iaz Bartzelonako Euskal Etxeak hasitako bidea jarraituz. Durangoko Azokak bultzatu zuen iaz euskal etxeen presentzia kulturaren plazan, Eusko Jaurlaritzako Kanpo Harremanetarako Idazkaritzarekin elkarlanean, euskal unibertso osoarengana heltzeko asmoz. Argentinako Euskal Komunitateak hainbat argitaletxetako argitalpenak ditu ikusgai eta kontsultagai bere erakusleihoan, gai ezberdinei buruz: diasporan egindako bertsolaritza batzen duen liburua, Radio Euskadiren historia aztertzen duen lana, Agirre Lehendakariaren bizitzan oinarritutako eleberria eta abar.\nHorrez gain, bisitariek zerbitzu interesgarri batez gozatzeko aukera dute stand honetan: euskal abizenen zabalkundea Argentinan jarraitzeko eta ezagutzeko aukera du bisitari bakoitzak, bertan egongo den ordenagailu baten bidez. Bisitariak ikusiko duen bezala, abizen askok Argentinan Euskal Herrian baino zabalkunde handiagoa dute gaur egun. Stand honen kudeatzaileak FEVA Argentinako Euskal Etxeko eta Kanpo Harremanetarako Idazkaritzako kideak izango dira.\nKanpotik etorritako ordezkariekin jarraituz, Etxepare Euskal Institutuak gonbidatuta, atzerriko editore eta kazetariak izango dira Durangoko Azokan, bertako editore eta idazleekin loturak sortzeko asmoz. Iaz Poloniatik eta lehenengo urtean Britainia Handitik etorri baziren, aurten Flandriako editore eta kazetariak izango dira Durangon.\nHalaber, beste urte batez instragram lehiaketa antolatu da Azokak iraun bitartean: 'Nola bizi duzu zuk Azoka?'. Parte hartzeko honakoa egin behar da: @durangoko_azoka eta @igerrak profilen jarraitzaile egin, argazkia atera, instagramera igo eta #bizitzekoaDA eta #igerrak_51DA traolak erabili.\nAzkenik, abenduaren 3tik 6ra Landako Gunearen parean (Elkartegiaren aurrean) Jose Antonio Agirre Eusko Jaurlaritzako lehen lehendakariarekin lotutako 'Gure izaeraren ispilu' erakusketa egongo da ikusgai. Erakusketaren lehenengo eta azken egunean ere Agirreren erraldoi bat ibiliko da kalez kale bazterrak girotzen.\nTitirijai finaliza con la representación de cinco espectáculos Ekaitz Goikoetxeak irabazi du 'Oihenart' aforismoen lehiaketa


Espainiako errepideetan 800.000 motozikleta baino gehiago dabiltza seguru | Consumer\nEspainiako errepideetan 800.000 motozikleta baino gehiago dabiltza seguru\nAndreu Rabasa Bi Gurpileko Sektoreko Enpresen Elkarte Nazionaleko presidenteak (Andreu Rabasa) atzo ziurtatu zuen motor arinentzako aseguruen kontratazioa errazteko Gobernuaren ekimenak Espainiako errepideetan dabiltzan motor eta ziklomotor kopurua murriztu eta 800.000 zenbakitan jarri duela.\nRabasak adierazi zuenez, Ministroen Kontseiluak joan den ostiralean onartu zuen neurria “garrantzitsua” da, 350 eta 400 euro arteko motorrentzako poliza Aseguruen Konpentsazio Partzuergoak emango baitu, eta gazteen zailtasunak murriztu egingo dira motozikletak eta ziklomotoreak aseguratzeko.\n“Garrantzitsuena da Gobernuak asegururako prezio bat ezarri duela eta gazteei aseguratuko zaiela”, Anesdorko presidenteak gehitu zuen aseguru-konpainiek egoera horren aurrean prezioak jaitsi beharko dituztela, bi gurpilen sektorean interesa badute.\nAnesdor-ek erabilitako datuen arabera, enpresa pribatuetako ziklomotor batek 600 euro baino gehiagoko kostua du urtean, gidariaren adinari lotuta baitago, oso gaztea izaten baita, eta arriskua asko handitzen da. “Prozesu horrek segurtasunik gabeko gidari asko sortzen zituen hirietan, eta horiek egiten dituzten erakunde gutxi batzuek merkatua aprobetxatzen dute hartzailea beste produktu bat erostera behartzeko (bizitza-aseguru osagarria, etab.). )”, azaldu zuen Rabasak.\nHemendik aurrera, Kontsortzioa arduratuko da nahitaezko aseguru bat merkaturatzeaz. Aseguru horrek mota horretako ibilgailuen eta gidarien oinarrizko arriskuak estaliko ditu, eta urteko primatik 350 eta 400 euro arteko kostua izango du, hau da, aseguru pribatuko merkatuan balio dutenaren ia erdia.\nBestalde, Rabasak uste du Gobernuak “laster” onartuko duela B-1 gidabaimenaren (autoak) jabeek 125 zentimetro kubiko eta 15 zaldi arteko motorrak gidatzeko baimena.\nEbko beste herrialde batzuetan indarrean dagoen neurri hori Anesdor-en aldarrikapen historikoa da. “Aurrera aterako dela uste dut, Gobernua lanean dagoelako”, esan zuen motozikleten patronalaren arduradun nagusiak.\nRabasak, berriz, onartu zuen Administrazioak “ez duela begi onez ikusten motorrentzako Prever Plan bat martxan jartzea”. “Hala ere, behin eta berriz azpimarratuko ditugu ingurumenarentzat dakartzan hobekuntzak”, esan zuen.\naseguruak motos-eu partzuergo


15 hildako lan istripuetan Euskal Herrian 2014ean | LAB SINDIKATUA\nLan Osasuna Idazkaritza Prekarietatea Hiltzailea 15 hildako lan istripuetan Euskal Herrian 2014ean\n15 hildako lan istripuetan Euskal Herrian 2014ean\nMartxoaren 25ean, 24 orduren barruan bigarren hildako baten berri izan dugu lan istripuz. Lehenengoa 48 urteko I.I.P. langilea lan istripu baten ondorioz hilik suertatu da Nafarroan. Hain zuzen ere, Poligono Comarca II-an (Barbatain-Ezkirotz) dagoen Ega Perfil, S.A. lantegian zendu da. Langilea, bere kamioian deskargatzeko zeukan karga, manipulatzen ari zen eta bere gainean erori zitzaion 5.000kg-ko bobina metalikoa..\nEraildako langilea autonomoa zen eta azpikontratazio kate luze baten kaltetua izan da. Izan ere, Ega Perfil enpresak duen FORFRESA probeedorak Transportes JJIL enpresa azpikontratatu zuen eta JJIL enpresak Transportes RIVED enpresan subkontratatu zuen. Hau da, funtzio bat egiteko 3 azpikontratazio!!\nBigarren heriotz istripua Elduainen izan da, 46 urteko langile bat suertatu da hilik. Langilea pinuak mozten ari zen eta bat gainera erori zaio. Oraingoz lan istripuaren gaineko informazioa eskasa bada ere, badirudi kasu honetan ere azpikontratazioa zegoela, papergintza enpresa bat egun mozketa lanak beste enpresa bati azpikontratatzen zizkion paper enpresa batena, hain zuzen ere.\nLAB sindikatutik, prentsa ohar honen bitartez, hildako langileen senitarteko eta lankide guztiei gure dolumina eta elkartasuna helarazi nahi diegu.\nHeriotz hauekin gutxienez 15 langile dira Euskal Herrian hil direnak aurten. (Araba 2, Bizkaia 5, Gipuzkoa 4 y Nafarroa 4)\nAldi berean, oroitarazi eta salatu behar da, pasa den urtean gutxienez 50 langilek bizitza galdu zutela beraien lanpostuan.\nLABetik zenbait galdera eta kezka helarazi nahi dugu:\nKontratatzen duen enpresa eta subkontratazioan dagoen enpresaren arteko prebentzio koordinazioa eta lan osasunaren funtsezko informazioa (LPRL legearen 24.artikulua) bermatzen da?\nEnpresa probeedorak prebentzio koordinazioa eta lan osasunaren funtsezko informazioa bermatzen du?\nIkerketa ezberdinek nabarmentzen dutenaren arabera, subkontratazioan dauden enpresetan ezbehar-tasa handiagoa ematen da. Enpresen arteko prebentzio koordinazio faltaren ondorioz ezbehar-tasa areagotzen da eta enpresen arteko erantzukizuna ezkutatu ohi da.\nEnpresen arteko arduragabekeria onartezina da. Hori dela eta, beharrezko mekanismoak ezarri behar dira enpresen arteko prebentzio koordinazio berma dadin.\nIzan ere, administrazioari, zehazki Lan Ikuskaritzari ere neurriak ezartzea dagokio, laneko arriskuen prebentzioen jarduerak berma daitezen. Izan ere, urtero garbiketa eta mendien mozketetan istripuak izaten dira hildakoa eraginez beharrezko diren neurri prebentiboak jartzen ez direlako.\nAdministrazio publikoetatik lan istripuak eta osasun galeren errealitatea izkutatzeaz arduratzen dira eta sinestarazi nahi digute dena ondo doala eta istripuak murriztu direla. LAB sindikatutik baieztatzen dugu lan istripuak gutxitu badira gaur eguneko testuinguru dela honen arrazoia. 2014. urteak hiru hilabete baino bete ez dituen honetan dagoeneko 15 dira lan istripuetan hildakoak.\nOraingoz zehaztuta dauden mobilizazioak hauek dira:\nHeldu den ostiralean, martxoaren 28an, eguerdiko 13’00etan lan istripua gertatu zen Ega Perfil,S.A. enpresaren aurrean Nafarroan gertaturiko heriotzaren salaketa egiteko kontzentrazioa burutuko dugu, ELA, LAB, STEE-EILAS, HIRU eta EHNEk deituta.\nHalaber, LABek Ega Perfil enpresan duen ordezkari sindikalaren bitartez 2 orduko lan uztea deitu du. Zehazki 13’00etatik 15’00etara bere produkzio guztia geldituko dute.


Joanes Zuhigaraitxipi –\nXVII. mendean eta XVIII. mendearen lehen erdi-aldian Lapurdiko kostaldea kortsarioz beteta zegoen. Hauek Frantziako erregearen patente edo baimena zuten kortsoan aritzeko eta ingeles, espainiar eta holandesen itsasontziak erasotzen zituzten euren kargamentuez jabetzeko. Biziki negozio oparo eta naroa izan zen bai kortsarioentzat, bai Frantziako erregearentzat eta baita sostengatzen zituzten portuentzat ere. Hendaia, Ziburu, Zokoa, Donibane Lohizune eta Baiona izan ziren kortsario habiak eta beraien ekonomia izugarri hobetu zuten jarduera honekin.\nEuskal itsasgizonak langile trebeak eta borrokalari suharrak ziren. Ternuan balearen eta bakailaoaren arrantzan aritzeaz gain, kortsoan ere aritzen ziren neholako beldurrik gabe. Kortsoa, azken finean, arrantza bezala, bizibidea zen euskal marinelentzat; bizibide latza eta arriskutsua baina Lapurdiko portuetara sosa ainitz ekartzen zuena.\nHorietako kortsarioa dugu Joanes Zuhigaraitxipi. Hainbat idazlek eta ikerlarik baionarra zela zabaldu duten arren, Édouard Ducéré (1849-1910) baionar liburuzain, artxibozain eta historialari ospetsuak ongi frogatu zuen Zuhigaraitxipi itsasgintzari loturiko Hendaiako familia bateko semea zela.\nAbizena Urruñako Zuhigaraitxipi baserritik zetorkien. Ez dezagun ahantzi 1654ra arte Hendaia Urruñako auzotegia izan zela.\nAita izen berekoa zuen, hau da, Joanes Zuhigaraitxipi, eta ontzi kapitaina izan zen Hendaiako portuan. Ama Marie de Margerie zuen, Ixtebe de Margerie hendaiar merkatariaren eta Hendaiko Perikorena etxeko Marie Agorretakoaren alaba bakarra. Hauek Hendaian ezkondu ziren 1640ko otsailean.\nJoanes semea 1640 eta 1646 urteen artean sortu zen Hendaian. Zorigaitzez, ezin izan da bere jaio-agiririk atzeman, ziur aski 1813an, Wellingoten armada Hendaian sartu zelarik, erre zuten artxiboko agiri piloren artean erraustu baitzen. Eztei-agiria, berriz, gure eskuetara iritsi da, eta bertan irakur daitekeenez, Joanes Zuhigaraitxipi eta Saubadine Haranburu, biak hendaiarrak, Hendaian ezkondu ziren 1679ko urtarrilaren 23an.\nAitaren ildoari jarraiki, merkataritzan eta nabigazioan egin zituen bere hastapenak. 1691n, kortsoan zebilen “La Légère” izeneko ontzian aritu zen, marinel gisa hasieran eta kapitain gisa gero, Charles Antoine de Gramont izeneko ofizialaren laguntzaz. Azken hau Bidaxuneko dukea eta Baionako gobernadorea izatera iritsi zen hainbat urte berantago.\nZuhigaraitxipi gizon txipia zen, sendoa, adoretsua eta azkarra. Marinel euskaldunek izugarri maite zuten eta azkeneraino jarraitzen zioten. Txipia izateaz gain deituran ere ZuhigaraiTXIPI zuen. Hori dela eta, hortik aitzina Kortsario Txipia goitizenaz izan zen ezaguna.\nFrantziako erregearen kortso-patentea eskuratu bazuen ere, hori gabe, bazekien Bizkaiko Itsasora hurbiltzen ziren merkatalontziak erasotzen eta ebasten. Zokoko portutik itsasoratzen zen merkatalontzi arrotzen xerka. Holandar, espainiar eta ingeles ontziekin sekulako triskantzak egin zituen. Sei urtetan ehun eta hogei itsasontzi inguru hartu zituen preso. Lehen aipatu dudan Gramonteko dukeak Frantziako Luis XIV.ari igorritako gutun batean idatzi zuenez, Donibane Lohizunetik Ziburura, Kortsario Txipiak bahitutako ontziz ontzi pasa zitekeen ura ukitu gabe. Jarduera hori dela eta, nobleziako hainbat titulu bereganatu zituen.\nBorrokaldi ikaragarrik izan zituen, bai Bizkaiko Itsasoan eta bai Ternua aldean. Famatuenetako bat izan zen Bokaleko hondartzaren aitzinean, gehiegi hurbildu zen ingeles itsasarmadako fragata baten aurka, izan zuena. Ingeles fragataren hirurogeita lau kanoiek ezin izan zuten deus egin Zuhigaraitxipiren gizonen kontra, eta egun oso batez iraun omen zuen borrokaldi baten ondoren, ingeles korbeta garaitu eta atoian Baionako portura eraman zuen.\n1691n, Zuhigaraitxipi eta bere familia Hendaiatik Baionara aldatu ziren, Galuperie karrikan erosi zuten etxera. Hortik etorri da kortsarioaren jatorriaz hitz egiterakoan izan den nahasmena.\n1693ko agorrilaren 6an, izugarrizko txikizioa egin zuen Ternuako Hartzen Badiaren uretan. Lapurtarrak bi ontzitan hurbildu ziren bertan ziren baleazale holandarren ontzietara. Zuhigaraitxipi “L´Aigle” izeneko ontzian zen buru eta Harizmendi “Le Favori” izenekoan. Ustekabean eraso egin zieten eta 45 baleontzi holandar hondoratu, 1.500 gizon preso hartu baita almirante bat ere, eta 300 kanoi eskuratu zituzten. Harrapatutako guztia Donibane Lohizuneko portura eraman zuen.\nHendaiako itsas gaietan aditua den Andoni Etxarri adiskideak jakinarazi didanez, baliteke gertaera horietan oinarritua izatea Lapurdiko kostaldean horren zabalduta dagoen “Jaiki-jaiki” izeneko kantuaren mezua.\nHorratx: Jaiki-jaiki etxekoak / argia da zabala / argia da zabala. / Itsasotik mintzatzen da / zilarrezko adarra / baita ere ikaratzen / olandresen ibarra / olandresen ibarra / Itsasotik hurbiltzen da / untzi bat kargatua / gaizten denak mentura / haren atakatzera! / haren atakatzera!.\nKortsario Txipiak azken urteak Baionan eman zituen kortsoan ibili nahi zuten gazteak trebatzen. Tarteka Ternuara zihoazen euskal baleontziak zainduz nabigatzen zuen. 1694ko irailaren 10ean, “L´Aigle” ontzian kapitain zihoala, Fourillongo badiako Saint John’s portuari egin zion eraso. Lema gidatzen ari zela, Saint John’s-eko kanoiek botatako metrailak hil zuen. Ternuako Plazentzia herrian ehortzi zuten.\nAditu ainitzen ustez, Joanes Zuhigaraitxipi, bere txipitasunean, dugu Lapurdik eman duen kortsariorik handiena.\nhistoria, Joanes Zuhigaraitxipi, kortsario txipia, kortsarioak, kortso patentea, Lapurdi, marinelak, piratak, pirateria


TWD, Scandal, Mr. Robot… zure telesail gogokoenak Euskaltelera itzuliko dira urrian | Euskaltel Blog\nPresta zaitez gustukoen dituzun telesailen denboraldi berriak ikusteko… eta trama berriekin katigatzeko. Eta ez begirik kendu gure zinema-karteldegiari, urrian ez baitizugu bakean utziko Euskaltelen telebistan.\nAzkenean! Zazpigarren denboraldia amaitu zenetik zazpi hilabete igaro dira; amaiera zirraragarria izan zen, gainera. Urriaren 23an, The Walking Deaden 100. kapitulua iritsiko da zure telebistara. Hilabete luzez Neganen astakeriak jasan eta gero, bizirik atera zirenek borrokatzea erabaki zuten. Zortzigarren denboraldi honetan, inoiz baino elkartuago egon beharko dute. Presta zaitez zonbien mundua bizitzeko!\nJarriko al zenuke zure burua zirujau baten esku, memoria eta adimen-gaitasun harrigarriak baditu baina autismoa eta komunikazio-arazo larriak ere bai? Ezin duzu imajinatu ere egin zer egoera bizi behar dituen mediku egoiliar honek, zeina Freddie Highmorek interpretatzen baitu, lan egiten duen ospitalean. Zuzendaritzak ez dio bakean uzten. House telesail lotsagabea gustatu bazitzaizun, The Good Doctor ere gustatuko zaizu. Asteartean hasiko da, urriaren 24an, AXN katean (dialeko 22a).\nSei denboralditan beldurrak airean eduki gaituen drama politiko hau bukatzera doa. Azken denboraldi honen hasieran, Mellie Grant, lehen dama izandakoa, lehendakaria izango da, eta Olivia Poperi eskainiko dio B613 ikerketako unitate sekretu eztabaidatua zuzentzeko aukera. Jatorrizko bertsioan eta azpititulatuta ikusten ari gara FOX LIFEn, eta gaztelaniaz ikusi ahal izango dugu urriaren 25etik aurrera, zure telebistaren dialeko 19an.\nIzenburuak ez zaitzala engainatu: munstro baten bortizkeriaz jardungo du telesail honek; baina ez lakuari izena ematen dion munstroarena, baizik eta Eskoziako laku erraldoi eta beldurgarrian izua zabaltzen ari den serieko hiltzailearena. Hilketak ikertzen esperientziarik ez duen detektibe baten esku geratuko da kasua. Harrapatuko ote du hiltzailea? Urriaren 24tik aurrera Calle 13n, zure telebistaren dialeko 24an.\nMr. Robot begi-bistatik galdu, eta bere bizitza bideratu nahi du Elliotek, eta orain arte bera erabili dutenez arduratu. Lortuko ote du? Gero eta zentzudunagoa da Elliot, edo hondorik gabeko zulo batean sartzen ari da? Ikusi zer gertatzen den hirugarren denboraldi honetan, dialeko 23an.\nHiltzailea harrapatzeko aplikazio bat, hark egindako hilketak eragin dien pertsona guztiak harremanetan jartzen dituena. Horixe da telesail berri honen argumentu nagusia, eta protagonista, berriz, buruan bere alabaren hiltzailea harrapatzea besterik ez duen ameslaria. Katigatu nahi baduzu, urriaren 26tik aurrera duzu aukera, TNTn, dialeko 16an.\nPolizia-thriller hau Ardenetako herri lasai batean kokatuta dago, Frantzian. Irakasle batek jokaera bitxia ikusten die bere ikasle nerabe batzuei, batez ere hiruri; sekretu ilun bat dute. Baina dena aldatu da neska gazte bat desagertu denean basoan, non eta 20 urte lehenago irakaslea zer gertatu zitzaion jakin gabe esnatu zen baso berean. Presta zaitez herri txiki horretako biztanleen sekretuak agerian uzteko, asteazkenero, Sundancen, (dialeko 50a).\nGehiago nahi duzu? Hasi dira Big Bang, This is us, Anatomía de Grey eta beste telesail askoren denboraldi berriak. Gogoan izan berriz ere ikus ditzakezula zure Replaytekaren Ez zenuen ikusi ataletik. ?\nEta urrian protagonistak telesailak izango badira ere, ez gara ahaztuko zinema onarekin. Zure agintearen botoi bat sakatze hutsarekin ikus dezakezun horrekin. Akziozko filmen estreinaldiak aurkituko dituzue hil honetan, hala nola Wonder Woman, La Momiaeta Piratas del Caribe: la venganza de Salazar, eta barrez lehertuko zarete komedia batzuekin; esate baterako, Señor, dame pacienciarekin.


Euskal Herri feminista sortzeko nahiak ehunka emakume bildu ditu Tolosan - GARA\nEuskal Herri feminista sortzeko nahiak ehunka emakume bildu ditu Tolosan\nEuskal Herrian emakumeak bizi duen egoera hainbat ikuspegitatik aztertzeaz gain, aldaketa politiko eta soziala posible egiteko «identitate feminista» nolakotzen saiatu ziren atzo Tolosako topaketa feministetan.\nEuskal Herriko hainbat txokotatik hurbildu ziren emakumeek gogoetarako eguna izan zuten atzokoa Bilgune Feministak Tolosan antolatu zituen Emakume Abertzaleon IV. Topaketa Feministetan. «Identitate feministak sortuz, Euskal Herria aldatu» lelopean antolatu ziren hausnarketa saioetan erronka zein eztabaida berriak jarri zituzten mahai gainean.\nGoizeko lehenbiziko mahai inguruan Alicia Reigada, Rosa Andrieu eta Josebe Iturriozen eskutik nortasun feministaren nondik norakoak aztertu zituzten. Goiz erdian, berriz, aldi bereko hiru hitzaldi izan zituzten; horietan, mugimendu feministaren diskurtso eta ekintzez, Euskal Herria aldatzeko beharrezko diren subjektu politikoez eta sexu identitateez aritu ziren. Arratsalde partean, berriz, politikari eta mundu horretan emakumeak duen paperari buruzko hausnarketak izan ziren nagusi.\nHala, Euskal Herria aldatzeko nolako nortasun feminista beharrezkoa den definitzen saiatu ziren. Horretarako, norbanakoaren izaera eta, batez ere, norbanakoaren izaera osatzen duten izaera kolektiboak aztertu zituzten. Ezinbestekotzat jo zuten emakumeak subjektu politiko bihurtzea. Era berean, Euskal Herriko aldaketa politiko eta soziala ahalbidetzeko mugimendu feministak «indartsua» izan behar duela ondorioztatu zuten.\nHala ere, aldaketa horrek «aniztasunean» izan behar du oinarria feministen arabera, «emakume guztiok ez baititugu errealitate berdinak bizi». Bestalde, sistema patriarkalak itsura zehatz bat duela nabarmendu zuten: zapalkuntza. «Horren aurrean sortzen dugun identitateak nazioa, klasea eta sexualitatea artikulatu behar ditu».\nOrokorrean, «emakume kategoria» birdefinitu behar dela nabarmendu zuten, baita, inor alde batera utzi gabe, errealitate berriak sortu beharra dagoela ere.\n«Errespetua eta berdintasuna»\nBilgune Feministaren gidaritzapean antolatutako topaketa hauen gainean, Eusko Alkartasunak honelako ekimenak «oinarrizkoak» direla esan zuen. Ohar bidez, gisa honetako ekintzen alde agertu zen.\nEAren ustez, «gizartea errespetu, berdintasun eta askatasun printzipioetan oinarrituta aldatu behar da». Horretarako, pentsaera aldaketa beharrezkoa da EArentzat; lehendabizi, emakumeen artean.


Ehun ikasletik gora dira ikasturte berriari ekin diotenak Gaztanenea Formakuntza Zentroan\nBerriak Ehun ikasletik gora dira ikasturte berriari ekin diotenak Gaztanenea Formakuntza Zentroan\n2017/10/09, Astelehena - 12:31\nEraikineko irisgarritasuna hobetzeko lanak egiten ari da Udala eraikinean\nMomentuz 24 ikasle hasi dira Gaztanenea Formakuntza Zentroan alemana ikasten Hizkuntza Eskola Ofizialak bertan dituen geletan. Hasiera batean, hogei plaza ziren eskaintzekoak alemanerako, baina Hezkuntzak kopurua igotzeko aukera eman zion Udalari azpiegitura eta espazioa egokitzen bazituen eta horrela egin du. Ondorioz, hasieran aurreikusitakoak baino 10 plaza gehiago daude. Horiez gain, beste 112 lagun ingeleseko eskoletara joaten dira.\nJavier Zubizarreta alkateak eta Marijose Arregi zinegotziak gelak bisitatu dituzte ikasleen iritzia ezagutzeko eta eraikinean egin diren irisgarritasun lanak ikusteko.\nHobekuntza lanak eraikinaren barrukaldean eta kanpokaldean\nIkasturte hasiera honetarako Udalak bainugela jarri du beheko solairuan, gelak dauden solairu bertan, alegia. Orain arte, zeuden komun bakarrak goiko solairuan zeuden eta orain erabiltzaileek bertan dituzte.\nZentroko zerbitzuak aurkezterakoan Javier Zubizarreta alkateak hobekuntzak aurten egingo zirela agindu zuen eta horrela izango da.\nKomunak jartzeaz gain, eraikinaren kanpokaldean irisgarritasuna bermatzeko lanak hasi dira. Arrapala bat ipiniko da eta une honetan egitura eraikitzen ari dira. Momentuz, eraikinaren alde bateko lorategiko petrila aldatu dute arranparentzat tokia egiteko. Aurki jarriko dute.\nHobekuntzak 70.000 euro kostako zaizkio Udalari.


Zegama-Aizkorri 2017, kolosala! - - Anboto.org\nZegama-Aizkorri 2017, kolosala!\nOihana Azkorbebeitia Urizar 2017-06-02 08:30\nAurtengo Zegama-Aizkorri mendi maratoia azken urteetako ederrenetakoa izan da. Asteburu bero-beroa zegoen iragarrita, eta zapatu arratsaldean 30 bat gradu zeuden Zegaman. Baina biharamunean aldaketa etorri zen. Laino ugari batu zen zeruan, eta bero egin arren ez zen bezperakoa. Animoek gora egin zuten.\n09:00etan puntuan eman zitzaion hasiera lasterketari, eta 500 bat korrikalari abiatu ginen, plazan batu zen jendetzaren txalo artean. Zirraragarria!\nOtzaurte da lehen puntu “beroa”, ehunka zale oihuka eta txaloka animatzen daudena. Hortik aurrera, lasaitzen joan ziren barruak eta lasterketan bete-betean sartu nintzen. Fresko jarraitzen zuen eguraldiak eta zorua ezin hobeto zegoen korrika egiteko.\nLasterketa erdi inguruan, Sancti Spiritu, indarberritzeko gune garrantzitsua Aizkorrira bideko aldapei ekin aurretik. Niretzat indargunerik handiena lasterketa ahaztezina egiteko, han baitzeuden Alluitz (semea) eta Mikel. Patxo handi bana eman eta, aurrera amatxo!\nAizkorri gaina ere jendez gainezka. Oilo-larrua! Gailurreria atzean utzita, Urbia geneukan itxaroten Andraitz igo aurretik.\nInoizko denborarik onena eginez heldu nintzen Zegamako helmugara, irribarretsu. Eta ez nintzen bakarra izan, lasterketako errekorra hautsi baitzuten Stian Angermundek (mutiletan) eta Maite Maiorak (nesketan). Zorionak!


2020/08/12 sustatu.com -- Albiste originala ikusi\nTwitter-eko @korodata kontua Eusko Jaurlatitzaren datuen iturburuan gaurko eguneraketa bat dagola adierazten duenean automatikoki txiokatzen du, azken egunean bi positibo edo gehiago egon diren herrien grafikak sortuz.\nBigarrenak, Telegramekoak (T.me/korodatabot), aukera robotiko desberdinak eskaintzen ditu, zure eskaerekin elkarreragiteko datuekin. Datuen azken eguneraketa noizkoa den eska daiteke batetik. Bestetik Twitterren zabaltzen den zerrenda bera eskatzea posible da, eta bot honek iruditan itzultzen du informazioa. Azkenik zure herriko informazioa soilik interesatzen bazaizu, haren informazioa eska dakiozuke.\nIkus irudian, t.me/korodatabot helbidetik hasiz gero, menu aukera ireki dezakezu, eta hor eragiketa egin. Kasu honetan Donostiako datuak eskatu ditugu, eta gorago itsatsi dugun grafikoa eman digu erantzunean.\nProgramatzaileak adierazi digunez, herri izenak EJko datuetan bezala eskatu behar direla, adibidez "bilbo" barik "bilbao" da datutegian datorrena. Eskaerak izenaren zati batekin ere funtziona dezake, baina adi herri batek baino gehiagok parteka baitezake karaktere konbinazioa. Esaterako "bar" eskatuta (eiBAR, elgoiBAR, iBARra, BARakaldo, ...) Ibarra itzuliko du.\nGrafikei dagokienez, barra neurriek zenbakiei egiten die erreferentzia, eta kolore eta formak (kolore bereizmenerako arazoak dituztenentzat grafika irisgarria izan dadin jarriak) joeraren larritasuna islatzeko saiakera dira. Honela egiten da kalkulua: datuak aurreko egunekoak baino handiagoak badira, "salto" bat egingo du okerrera kolore tonuan, eta datuek aurreko egunekoa bikoizten badute, bi tonu okerrera egingo du. Datuak txikiagoak badira, tonu bat hobera.\nProbatu eta erabili, Twitterren: https://twitter.com/korodata\neta Telegramen: https://T.me/korodatabot


Aviso Legal - Baskonia Alavés Events\nWebgune hau SASKI BASKONIA, S.A.D.-ren eta DEPORTIVO ALAVES S.A.D.-ren titularitatekoa da:\nSASKI BASKONIA, S.A.D: Posta Helbidea: Carretera de Zurbano s/n – Fernando Buesa Arena 01013 Vitoria-Gasteiz (Araba), IFK: A01051556, Arabako Merkataritza Erregistroan inskribatua, 559. liburukiko 54. folioan, 8. atalean, VI 2464. orrian. Telefonoa: +34 945 27 34 00, eta e-posta helbidea: suscripciones@bkndagroup.com\nDEPORTIVO ALAVES S.A.D: Posta Helbidea: Paseo de Cervantes s/n 01007 Vitoria-Gasteiz (Araba), IFK: A01219617, Arabako Merkataritza Erregistroan inskribatua, 1467. liburukiko 148. folioan, 8. atalean, VI 4846. orrian. Telefonoa: +34 945 13 10 18, eta e-posta helbidea: suscripciones@bkndagroup.com\nWebgune hau erabiltzean, baita SASKI BASKONIA, S.A.D. edo DEPORTIVO ALAVES S.A.D.-ren jabetza esklusiboko beste edozein domeinu edo eduki erabiltzean ere, Legezko Ohar honetan jasotako erabilera-baldintzak irakurri, ulertu eta inolako muga edo erreserba gabe onartu dituzula ulertuko da, baita webgune honetan bertan eskura duzun Pribatutasun Politika ere.\nBaimen horrek ez ditu eragotziko webguneko zenbait zerbitzu zehatzetan aplika daitezkeen berariazko erabilera-baldintzak edo terminoak. Eta zerbitzu horietara sartzeko, ezinbestekoa izango da aldez aurretik hori onartzea.\nSASKI BASKONIA, S.A.D. eta DEPORTIVO ALAVES S.A.D.-k webgune honetan adierazten diren terminoak eta baldintzak aldatzeko eskubidea dute, baita edukiak, informazioak, eta bestelakoak osatzeko ere. Edozein unetan eta aldez aurretik ohartarazi gabe egin daitezke aldaketa hauek eta, hortaz, zentzuzko maiztasunaz kontsulta daitezela gomendatzen da, aldaketarik egin den egiaztatzeko.\nLegezko Ohar honetan jasotzen diren baldintzekin ados ez bazaude, arren eskatzen dizugu web orri hau ez erabiltzea; izan ere, berriz diogu, berau erabiltzeak berarekin dakar Legezko Oharrean eta Pribatutasun Politikan jasotako lege baldintzak onartzea.\nJarduerak ez du loturarik aurretiko administrazio baimenen inolako erregimenekin, eta ez dago ezein portaera koderi atxikirik, salbu fede onari, ohiturari eta Kode Zibilari. Titularrak ez du bitartekaritza edo ostatu zerbitzurik ematen\nWebgune hau, nagusiki, profesionalei edo enpresei zuzenduta dago. Beraz, datu korporatiboak edo profesionalak eta enpresaren merkataritza-jarduerari buruzko datuak eskatuko dira soilik.\nLegezko Ohar hau edo Pribatutasun Politika itzuliko bagenu, nahiz tarteka webgune honetan argitara litekeen beste edozein erabilera-arau, politika eta prozedura ere, bat ez-etortzerik balego gaztelaniazko bertsioaren eta itzulitako bertsio baten artean, gaztelaniazko bertsioa nagusituko da.\nJabetza intelektualaren eta/edo industrialaren eskubideak\nSASKI BASKONIA, S.A.D. eta DEPORTIVO ALAVES S.A.D.-k sortutako edukiari dagokionez\nWeb orri honetako edukien eta elementuen titularrak SASKI BASKONIA, S.A.D. eta DEPORTIVO ALAVES S.A.D. dira. Eta, horrenbestez, hauei dagokie web orriaren eta bertako iturburu kode, testu, irudi, diseinu, logo, programa informatiko, animazio, datu base, marka, merkataritzako izen, zeinu bereizgarri, soinu edo gainerako elementu grafiko edo soinu elementu guztien eta web orriaren beraren jabetza intelektual zein industriala. Zerrenda hori ez da itxia, adibidezkoa baizik. Gainera, elementu horiek guztiak behar bezala babestuta daude, Jabetza Intelektual eta Industrialari buruzko nazioarteko zein Espainiako araudiekin bat etorrita.\nErabiltzaileak modu arduratsu eta zuzenean erabili beharko ditu edukiak, legearen, moralaren eta ordena publikoaren arabera. SASKI BASKONIA, S.A.D. eta DEPORTIVO ALAVES S.A.D.-k baimena ematen diote erabiltzaileari web orri honetan dagoen informazioa ikusteko, eta baita erreprodukzio pribatuak egiteko ere (deskargatu, eta bere sistema informatikoetan gordetzeko jarduera arrunta), baldin eta elementu horiek soilik erabilera pertsonalerako badira, edo soilik kazetaritza helburuekin erabiltzen badira; bi kasuetan, SASKI BASKONIA, S.A.D. eta DEPORTIVO ALAVES S.A.D-ren web orriaren osotasuna errespetatuz eta jatorrizko iturria web orria dela egiaztatuz. Beraz, erabat debekatuta egongo da bere izaeraren kontrako edo okerreko erabilera ematea.\nAurreko paragrafoan espresuki xedatutako helburuez gainera, debekatuta dago web orria erabiltzea, banatzea, aldatzea, hirugarrenei uztea, erreproduzitzea, eraldatzea edo publikoki jakinaraztea, zeinahi baliabide eta teknologia baliatuz. Horretarako, ezinbestekoa izango da SASKI BASKONIA, S.A.D. eta DEPORTIVO ALAVES S.A.D.-ren aldez aurretiko adostasun adierazia. Hala, testu honen aurkako zeinahi jardunek jabetza industrial eta intelektualeko eskubideen araudia urratzea ekarriko du.\nSASKI BASKONIA, S.A.D. eta DEPORTIVO ALAVES S.A.D.-k beretzat gordetzen dute bere eskubideak defendatzeko beharrezkoak diren lege ekintza guztiak gauzatzeko aukera.\nWebgune honetan, segurtasun-neurri behar beste egokiak hartu ditugu, datu pertsonalak dituen informazioaren konfidentzialtasuna, integritatea eta eskuragarritasuna ziurtatzeko. Nolanahi ere, erabiltzaileak jakin behar du sistema informatikoen segurtasun-neurriak ez direla guztiz fidagarriak Interneten. Ondorioz, ezin bermatu dezakegu birusik ez dagoenik edota erabiltzailearen sistema informatikoetan (softwarean eta hardwarean) edo horietan jasotako dokumentu elektronikoetan eta fitxategietan asaldurak sor ditzakeen bestelako elementurik ez dagoenik.\nSASKI BASKONIA, S.A.D. eta DEPORTIVO ALAVES S.A.D.-ren helburua da web orri hau ahalik eta eraginkortasun handienarekin ibiltzea, eta bere sorreran finkatutako helburua betetzea. Hala ere, ezin dute bermatu webgunea eta zerbitzaria birusik gabe daudenik, eta ez dira erantzule egiten webgunera sartzeak eragindako kalteengatik, ez eta bertara sartzeko ezintasunagatik, edo ordenagailuan, erabiltzailearen sistema informatikoan, zein bertan biltegiratutako fitxategietan horien bertsio eguneratu gabeak edo funtzionamendu txarra emateagatik sortu daitezkeen kalteengatik ere.\nTitularrak ez ditu bere erantzukizunpean hartuko web orriko akats tipografikoak, formalak edo zenbakizkoak, ez eta bertako informazioaren zehaztasunik ezak edo funtzionamenduan izan daitezkeen disfuntzioak edo irregulartasunak ere.\nErabiltzaileak web orri hau modu leial eta legezkoan erabiltzeko konpromisoa hartuko du, trafikoari buruzko erabilera eta legeekin bat etorrita. Era berean, debekatuta dago SASKI BASKONIA, S.A.D. eta DEPORTIVO ALAVES S.A.D.-ren edo hirugarrenen irudi, interes edo eskubideei kaltea eragin diezaiekeen zeinahi jokamolde, eta baita web orri honen ohiko erabilera galarazi, ezdeus bihurtu, gainkargatu edo eragotziko duen zeinahi jokamolde ere.\nSASKI BASKONIA, S.A.D. eta DEPORTIVO ALAVES S.A.D.-k beretzat gordetzen du web orri honetan agertzen diren baldintzak aldatzeko eskubidea, bai eta noiznahi eta aurretik jakinarazi gabe edukiak, informazioak… ugaltzeko eskubidea ere. Eta, horrenbestez, baldintzei maiz erreparatzeko gomendatzen du, aldaketaren bat izan ote den jakiteko. Komenigarria da zeuk ere web orriaren erabilerari buruzko legezko ohar eta baldintza berri guztiak irakurtzea. Hala egin ezean, web orria erabiltzeari eta bertara sartzeari uko egin beharko diozu, eta ez diozu erantzukizunik leporatuko SASKI BASKONIA, S.A.D. eta DEPORTIVO ALAVES S.A.D.-ri. Erakundeak beretzat gordetzen du web orriko edukietarako eta bertan emandako zerbitzuetarako sarbidea bertan behera uzteko eskubidea.\nb) Hirugarrengoen linkak edo estekak.\nSASKI BASKONIA, S.A.D. eta DEPORTIVO ALAVES S.A.D.-ren jabetzako web orriek beste baliabide batzuetarako edo hirugarrenen web orrietarako sarbidea edo esteka eman dezakete, baldin eta interesgarritzat jotzen badira edo gure web orrietako zerbitzuak emateko beharrezkoak badira. Dena den, web orri horiek ez ditugu inola ere geuk kontrolatzen.\nEsteka horien helburua Internet bidez interesekoak diren baliabideen bilaketa erraztea izan liteke edo gure web orrien zerbitzu jakin batzuen kudeaketa egitea; esaterako:\nSare Sozialetarako konektoreak (Linkedin, Flicker…)\nNolanahi ere, orri horiek ez dira SASKI BASKONIA, S.A.D. eta DEPORTIVO ALAVES S.A.D.-ren jabetzakoak, eta erakundeek ez dituzte bertan jasotako edukiak berrikusten. Horregatik, ez dira horien erantzule izango, ez eta orri horietan eskainitako edo erabilgarri dauden zerbitzuena, estekatutako orriren funtzionamenduarena, bertan egin litekeen datuen erabilerarena edo arau urratzeena, edo web orri hura erabiltzeagatik edo bertara sartzeagatik eragin litezkeen kalteen erantzuleak ere. Beraz, esteka jartzeak ez du esan nahi inolako harremanik dagoenik gure enpresen eta eduki horien titularrak diren pertsonen edo erakundeen edo argitaratuta dauden web orrien artean.\nHorrenbestez, SASKI BASKONIA, S.A.D. eta DEPORTIVO ALAVES S.A.D.-k ez dute bere gain hartuko estekatutako web orrietako inolako erantzukizunik, eta ez dute haien funtzionamenduaren, edukien edo zerbitzuen ardura izango, ez eta web orri horietan egon litezkeen bestelako esteken ardura ere.\nOrri horietan zure datu pertsonalak idatzi aurretik, arren eskatzen dizugu dagozkion Legezko Oharrak, eta bereziki, orri horien Pribatutasun Politikak irakurtzeko. Eta zalantzaren bat izanez gero, jarri zuzenean harremanetan gune horiekin, euren pribatutasun politikari buruzko informazio gehiago lortzeko.\nErabiltzaileak jakingo balu estekatutako orri baten bidez gauzatutako beste zeinahi jarduera, zerbitzu edo eduki legez kanpokoa edo desegokia dela, berehala eman beharko dio horren berri SASKI BASKONIA, S.A.D. eta DEPORTIVO ALAVES S.A.D.-ri, hala badagokio erakundeek egokitzat jotako neurriak har ditzaten.\nc) Estekak webgune honetara hirugarrenen webguneen bitartez.\nPertsona edo erakunde batek hiperesteka bat egin nahi badu beste webgune batetik, honako baldintza hauek bete beharko ditu:\nEspresuki debekatuta dago BASKONIA-ALAVES EVENTS webguneko orri bat aurkeztea horietakoa ez den beste batean (“framing” izeneko teknikaren bidez edo antzeko ondorioak dituen beste edozein teknikaren bidez), eta webgune horren bidez hedatutako edozein eduki beste webgune batean sartzea (“in line linking” izeneko teknikaren bidez, edo antzeko ondorioak dituen beste edozein teknikaren bidez) berariazko baimenik gabe.\nEsteka ezartzen duen webguneak ez du SASKI BASKONIA, S.A.D. eta DEPORTIVO ALAVES S.A.D.-ren logotipoa, ikonoa, marka, izen komertziala, establezimendu-errotulua, izena, eslogana edo bestelako zeinu bereizgarririk izango, salbu eta erakunde hauek berariaz baimentzen badute.\nNolanahi ere, “Hiperesteka” ezartzeak ez du esan nahi BASKONIA-ALAVES EVENTS-en eta hiperesteka jartzen duen webgunearen edo honen titularraren artean harremanik dagoenik, ezta hiperesteka hori ezagutzen eta onartzen denik ere. SASKI BASKONIA, S.A.D. eta DEPORTIVO ALAVES S.A.D. ez dira “hiperesteka” ezartzen duen webgunearen edukien eta zerbitzuen erantzule, ezta horietan jasotako informazio eta adierazpenen erantzule ere.\nHiperesteka ezartzen duen webguneak ez du izango moralaren eta ordena publikoaren aurkako informazio edo eduki ez-zilegirik, ez eta hirugarrenen eskubideen aurkako edukirik ere.\nBASKONIA-ALAVES EVENTS-en webgunera bideratutako hiperestekak hasierako orrira edo atal baten orri nagusira estekatu behar dira.\nWebguneak eta bertan dauden azpidomeinu, mikrosite eta/edo azpiatal guztiek, eta baita SASKI BASKONIA, S.A.D. eta DEPORTIVO ALAVES S.A.D.-ren jabetzako aplikazio mugikorrek ere, publizitate-edukiak izan ditzakete edo babestuta egon daitezke. Iragarleak eta babesleak dira bidalitako materialek kasuan kasuko legeria eta baimenak betetzen dituztela ziurtatzeko ardura duten bakarrak. Webgunearen titularra ez da erantzule izango publizitateko edukiek edo babesleek izan dezaketen edozein akats, zehaztasun falta edo irregulartasunen aurrean, ezta sor ditzaketen sentsibilitatearen kalteen aurrean ere.\nKomunikazio komertzialak eta publizitate-edukiak\nSASKI BASKONIA, S.A.D. eta DEPORTIVO ALAVES S.A.D.-k beren erabiltzaileei jakinarazten diete, aurretiazko kontratu-harremana izanez gero, gure jarduerei, produktuei eta/edo zerbitzuei buruzko informazioa bidaliko diegula (baita komunikazio elektronikoen bidez ere), gure interes legitimoan oinarrituta. Horrelako jakinarazpen elektronikorik jaso nahi ezean, arren bidali mezu elektroniko bat suscripciones@bkndagroup.com helbidera.\nMota horretako jakinarazpenak bidaltzeko baimena ukatzeak ez du baldintzatzen zure datuen trataera, Pribatutasun Politikan deskribatutako gainerako xedeetarako. Bezeroa ez bazara, horrelako publizitate-jakinarazpenak eta/edo jakinarazpen komertzialak medio elektronikoen bidez bidaliko dizkizugu soilik, beti ere baimena ematen badiguzu. Horretarako, gure web-orrian espresuki xede horrekin dagoen aukeran klik egin behar duzu.\nGure webguneek sare sozialetarako konektoreak dituzte. Erabiltzaileak sare sozial batekin elkarreragitea aukeratzen duenean, horrek gure webguneetan edo gure aplikazio mugikorretan duen jarduera sare sozialaren esku jarriko da. Cookie-en bidez datuak bil daitezke ere, hala nola IP helbidea edo gure webguneetan bisitatzen diren orriak.\nGure webguneetako bat bisitatzean erabiltzaileak sare sozial horietako batean saioa hasi ezkero, sare sozialak informazio hori gorde dezake, eta informazioa sare sozialera transferituko da. Datu-transferentzia hori egitea nahi ez baduzu, gure webgune edo aplikazio mugikorretan sartu aurretik sare sozial horietako saioak itxi beharko dira. Izan ere, ez dago gure esku konektore sozialen bidezko datu bilketa eta transferentzia horretan eragitea.\nSare sozialak ez daude zuzenean gure zerbitzuetan ostatatuta. Haiekin duzun interakzioa haien politikek arautzen dute, ez, ordea, gureek. Datu pertsonalen bilketari eta transferentziari, zure eskubideei, eta zure pribatutasunaren konfigurazioari buruzko informazio zehatza lortzeko irakurri Sare Sozial horien Pribatutasun Politika.\nAplikatu beharreko legeria, jurisdikzioa eta eskumena\nBaldintza hauek edo web orri honetako zerbitzuekin lotutako zeinahi auzi interpretatzean gatazkaren bat edo eztabaidaren bat sortuz gero, Espainiako jurisdikzioa eta araudia izango da aplikagarria, eta eskumena duten epaitegiak, berriz, Gasteizkoak izango dira.\nPhone: +34 945 27 34 00


AdCat: aurrez ikusi, antolatu, editatu eta optimizatu zure sare sozialetako iragarkien irudiak Martech Zone\nUrriaren osteguna 13, 2016 Urriaren osteguna 13, 2016 Douglas Karr\nIragarkiak optimizatu eta konfiguratu nahian dabiltzan marketin sozial guztientzako beste tresna bikaina. Adcat zure iragarkiak aurreikusteko, editatzeko eta optimizatzeko sistema oso sinplea eraiki du Facebook, Instagram, Twitter eta Pinterest sare sozialetan.\nKargatu irudi bat, editatu, iragarki formatu bakoitzaren aurrebista ikusi eta deskargatu zure iragarki optimizatutako irudia. (Ez epaitu ni katuaren irudiagatik, lehenetsitako irudia da)\nAdcat-en abantailak barne\nEz da trebetasun teknikorik behar - Ez da beharrezkoa kanpoko irudi diseinatzailerik Photoshop bezalakoa, erredaktore erraza dute tresnan eskuragarri.\nIruzur orriak ez dira gehiago - Inoiz ez begiratu plataforma bakoitzaren iragarkien tamaina berrienak. AdCat-ek eguneratu eta irudien zehaztapenak gehitzen ditu eguneratzen diren heinean.\nDenbora aurreztu - Adcat-ek zure irudia automatikoki ezartzen du iragarki-plataforma bakoitzeko ahalik eta tamaina onenera egokitzeko.\nIragarkien aurrebista mugagabeak - Ikusi zehazki nolakoak diren zure iragarkiak zabaldu aurretik.\nDeskargatu eta partekatu zure iragarkien aurrebistak iritzia jasotzeko.\nPertsonalizazioa - Editatu zure irudia nahi duzun moduan. Eskalatu gora / behera, mugitu eta are gehiago gehitu zure enpresaren logotipoa.\nFacebook zabaldu - Esportatu zure iragarkien irudiak zuzenean zure Facebook Ads kontura jakinda nola itxura nahi duzun itxura izango dutela.\nEgon antolatuta - Sortu kanpainak eta gorde irudi sortzaileak antolatuta egoteko.\nEta, jakina, azkenean dirua aurreztuko duzu. Iragarkiak aldiz bosgarren batean egin ahal izateko, harpidetzaren kostuak denbora gutxian berreskuratuko dituzu.\nKargatu zure irudia AdCat probatzera\nTags: iragarkien tamainakadcatfacebook iragarkien tamainakinstagram iragarkien tamainakpinterest iragarkien tamainaktwitter iragarkien tamainak